qundao/data-zh-poetry huggingface dataset:
莺啼序
作者：徐宝之
朝代：宋
体裁：词

荼蘼一番过雨，洒残花似雪。向清晓、步入东风，细拾苔砌馀靥。有数片、飞沾翠柳，萦回半著双归蝶。悄无人、共立幽禽，昵昵能说。因念年华，最苦易失，对春愁暗结。叹自古、曾有佳人，长门深闭修洁。寄么弦、千言万语，闷满眼、欲弹难彻。靠珠栊，风雨微收，落花时节。春工渐老，绿草连天，别浦共一色。但暮霭、朝烟无际，尽日目极，江南江北，杜鹃叫裂。此时此意，危魂黯黯，渭城客舍青青树，问何人、把酒来看别。思量怎向，迟回独掩青扉，夕阳犹照南陌。春应记得，旧日疏狂，等受今磨折。便永谢、五湖烟艇，只有吟诗，曲坞煎茶，小窗眠月。春还自省，把融和事，长留芳昼人间世，与羁臣、恨妾销离恻。自题蕙叶回春，坐听蓬壶，漏声细咽。
莺啼序·荼䕷一番过雨
作者：徐宝之
朝代：宋

荼䕷一番过雨，洒残花似雪。
向清晓、步入东风，细拾苔砌馀靥。
有数片、飞沾翠柳，萦回半着双归蝶。
悄无人、共立幽禽，昵昵能说。
因念年华，最苦易失，对春愁暗结。
叹自古、曾有佳人，长门深闭修洁。
寄么弦、千言万语，闷满眼、欲弹难彻。
靠珠栊，风雨微收，落花时节。
春工渐老，绿草连天，别浦共一色。
但暮霭、朝烟无际，尽日目极，江南江北，杜鹃叫裂。
此时此意，危魂黯黯，渭城客舍青青树，问何人、把酒来看别。
思量怎向，迟回独掩青扉，夕阳犹照南陌。
春应记得，旧日疏狂，等受今磨折。
便永谢、五湖烟艇，只有吟诗，曲坞煎茶，小窗眠月。
春还自省，把融和事，长留芳昼人间世，与羁臣、恨妾销离恻。
自题蕙叶回春，坐听蓬壶，漏声细咽。
长沙
作者：徐宝之
朝代：宋
体裁：五言律诗

冬迫水逾瘦，湘梅岸岸开。云心岳麓树，雪意定王台。江晚船争集，山寒使未来。汉廷难用少，流落贾生材。
题荆公祠
作者：徐宝之
朝代：宋
体裁：七言律诗

草树荒凉门半开，管祠人去不曾来。漫装舒国簪貂坐，何似钟山策蹇回。后世诗名高北斗，向时国论冷残灰。近儒作记存东庑，一丈寒碑立翠苔。
赠梅山顾先生
作者：徐容斋
朝代：宋
体裁：七言律诗

钱塘诗老顾梅山，乡校孤吟乐一箪。修翼分甘栖宿下，短章功到寂寥间。呕心长吉奚奴锦，染指昌黎白玉丹。好句真能换凡骨，觉君春色上苍颜。
贈梅山顧先生
作者：徐容齋
朝代：宋

錢塘詩老顧梅山，鄉校孤吟樂一簞。
修翼分甘棲宿下，短章功到寂寥間。
嘔心長吉奚奴錦，染指昌黎白玉丹。
好句真能換凡骨，覺君春色上蒼顔。
句·其一
作者：徐寶之
朝代：宋

炊熟風瓢動，吟歸雪硯枯。
句·其二
作者：徐寶之
朝代：宋

盡日飛花急，隔溪芳草深。
寄李南金
作者：徐寶之
朝代：宋

野風摇枯荄，長夜山雨寒。
夢忽墮千里，扶胥黄木灣。
美人秋水容，衆芳潔初服。
海樹鳴騷騷，醉吟瘴雲宿。
憶昔西窗眠，三谿月如水。
忽作千日別，人生別能幾。
有客從南來，說君新况好。
升沉何足云，令德似爲寶。
同袍澗谷友，掉臂青雲端。
而我卧山阿，淡心如露蘭。
手種麓下梅，半吐欲遲雪。
再三拂霜紈，待君畫孤潔。
寄書何時到，歲晚百念中。
天涯一望斷，雁遠夕陽紅。
寄潘子善
作者：徐寶之
朝代：宋

少陽一疏折群姦，拂袖歸來日月閑。
誤國小人猶法從，扣閽諸子自賢關。
是非頗亦通千古，義利那能立兩間。
若向西湖浮畫舫，好傾巵酒酹孤山。
寄遠詞二首·其一
作者：徐寶之
朝代：宋

江頭風雨多，蘼蕪濕春香。
皎皎千里心，閨中春夢長。
曉城鼓聲發，寄書問河陽。
君行紫騮老，君母白髮黄。
寄遠詞二首·其二
作者：徐寶之
朝代：宋

暮堂解羅衣，未洗別時淚。
燕子雨中歸，春寒門已閉。
邊城想如此，草色入湖地。
花前教小郎，已解識侯字。
桂枝香
作者：徐寶之
朝代：宋

人間秋至。對暮雨滿城，沈思如水。桐葉驚風，似語怨蛩齊起。南樓月冷曾多恨，怕而今、夜深橫吹。那堪更聽，蕭蕭摵摵，透窗搖睡。問楚夢、閒云何地。但手約輕綃，省人深意。紅樹池塘，誰見宿妝凝睇。舊時裘馬行歌事，合都歸、汀蘋煙芷。思王漸老，休為明璫，沈吟洛涘。
水西村
作者：徐寶之
朝代：宋

又過江頭黯淡時，野梅初見雪前枝。
水霞錯落書秦篆，煙樹凄迷畫楚辭。
山店燈殘人亦睡，寒洲月上雁先知。
自題秋葉尋前夢，薄酒殘蔬當夕炊。
水調歌·水調
作者：徐寶之
朝代：宋

了卻意中事，卜築快幽情。雨簾雲棟深窈，歌笑靄春生。青嶂碧溪門戶，暖翠浮嵐衿席，前日展湘屏。種竹看霜節，栽菊待秋英。九世圖，閒居賦，麗人行。名碑古畫，貼遍東閣與西亭。庭下森蘭潔玉，天外驤龍舞鳳，心跡喜雙清。頻瀹炊茶鼎，聽我扣門聲。
江漲
作者：徐寶之
朝代：宋

萬里吳江湘浦圖，一春摹在小村隅。
南山欲霽北山雨，昨日平濤今日湖。
荻岸出時知水減，桐花過後有寒無。
老漁心在蒼茫外，夢破三更水鳥呼。
湖上客舍睡起
作者：徐寶之
朝代：宋

濕雲冉冉樹藏鴉，秋岸無人小艇斜。
細雨入簾新睡起，晚□吹落木犀花。
秋日溪上
作者：徐寶之
朝代：宋

行盡苔階碧甃長，早秋風味入思量。
蕙香半在空堂夢，荷雨多於別岸凉。
獨夜玉絃知寂寞，舊愁湘月記微茫。
採江節晚秋心遠，一舸輕颸過夕陽。
秋風入我戶
作者：徐寶之
朝代：宋

秋風入我戶，翩翩動床帷。
咄唶中夜起，奈何我心悲。
四海豈不大，傷哉無己知。
續湖陰曲
作者：徐寶之
朝代：宋

巴滇之馬如游龍，寶鞭裊裊迴如風。
將軍夢斷忽心戰，五騎飛出尋無蹤。
道旁客姥頭欲白，驚見歸韀如電擊。
當時天子重丁寧，典午安危爭一刻。
大寧王氣方中天，南陽青兖森戈鋋。
金函詔下傳羽檄，狂奴喑死如寒蟬。
老驥志欲千里伸，晉天不覆鬼蜮臣。
草間悵望可人土，老却江潭種柳人。
長沙
作者：徐寶之
朝代：宋

冬迫水逾瘦，湘梅岸岸開。
雲心岳麓樹，雪意定王臺。
江晚船爭集，山寒使未來。
漢廷難用少，流落賈生材。
題荆公祠
作者：徐寶之
朝代：宋

草樹荒凉門半開，管祠人去不曾來。
漫裝舒國簪貂坐，何似鍾山策蹇回。
後世詩名高北斗，向時國論冷殘灰。
近儒作記存東廡，一丈寒碑立翠苔。
句
作者：徐寿仁
朝代：宋

放怀追许谢，洗耳笑巢由。
题昼寂轩
作者：徐寿仁
朝代：宋
体裁：五言律诗

轻云扶曲槛，少坐觉幽深。泛酒谁同话，敲诗独写心。竹声流草榻，鸟语惹花阴。门外呼童扫，客弹月下琴。
白云亭
作者：徐寿朋
朝代：宋
体裁：七言律诗

飞泉山脚水盈盈，溪会亭前就榜名。驻目合流寻异派，爽心临眺胜登瀛。游人暗认仙原景，清耳微传玉佩声。依约白莲当日事，社中贤令有渊明。
胜会堂
作者：徐寿朋
朝代：宋

巧运风斤若化成，过门车马每留行。吞含气象归平陇，斗凑溪山到画楹。春借杏桃红照耀，晓披烟霭碧低横。使麾映日安牙队，依约当年细柳营。
胜会堂
作者：徐寿朋
朝代：宋

巧运风斤若化成，过门车马每留行。
吞含气象归平陇，鬬凑溪山到画楹。
春借杏桃红照耀，晓披烟霭碧低横。
使麾映日安牙队，依约当年细柳营。
絕命詩
作者：徐崧
朝代：宋

成仁取義在於斯，一死君恩報未遲。
杲日當空存正氣，狂瀾砥柱起常彝。
孔明未復中原鼎，鵬舉空搴二帝旂。
可恨奸回移宋祚，闔門厲鬼泣秦師。
绝命诗
作者：徐崧
朝代：宋

成仁取义在于斯，一死君恩报未迟。杲日当空存正气，狂澜砥柱起常彝。孔明未复中原鼎，鹏举空搴二帝旂。可恨奸回移宋祚，阖门厉鬼泣秦师。
绝命诗
作者：徐崧
朝代：宋

成仁取义在于斯，一死君恩报未迟。
杲日当空存正气，狂澜砥柱起常彝。
孔明未復中原鼎，鹏举空搴二帝旗。
可恨奸回移宋祚，阖门厉鬼泣秦师。
登楼望黄山
作者：徐师
朝代：宋
体裁：七言绝句

黄山楼上望黄山，水石云霞未得攀。三十六峰应笑我，纷纷尘事几时閒。
登楼望黄山
作者：徐师
朝代：宋

黄山楼上望黄山，水石云霞未得攀。
三十六峰应笑我，纷纷尘事几时间。
九仙山
作者：徐师仁
朝代：宋
体裁：古风

晨逾九仙山，暮访九鲤湖。何氏兄弟跨鲤鱼，同时轻举排天衢。山头云气故恍惚，三十六鳞今有无。琼浆白日醉天酒，何时华表归来乎。
登瑞岩山
作者：徐师仁
朝代：宋
体裁：五言律诗

携筇登绝巘，朝爽薄危栏。乘胜移杯爵，凭高忆羽翰。泉声穿石响，树色入秋寒。对酒频长望，心同渤澥宽。
登樓望黄山
作者：徐師
朝代：宋

黄山樓上望黄山，水石雲霞未得攀。
三十六峰應笑我，紛紛塵事幾時閒。
九仙山
作者：徐師仁
朝代：宋

晨逾九仙山，暮訪九鯉湖。
何氏兄弟跨鯉魚，同時輕舉排天衢。
山頭雲氣故恍惚，三十六鱗今有無。
瓊漿白日醉天酒，何時華表歸來乎。
登瑞巖山
作者：徐師仁
朝代：宋

携筇登絕巘，朝爽薄危欄。
乘勝移杯爵，憑高憶羽翰。
泉聲穿石響，樹色入秋寒。
對酒頻長望，心同渤澥寬。
句
作者：徐常
朝代：宋

詞賦切宜師二宋，文章須是學三蘇。
句
作者：徐常
朝代：宋

词赋切宜师二宋，文章须是学三苏。
天壺
作者：徐幾
朝代：宋

老松壓石洞門聳，青蘿曳樹牽雲影。
天然物外清修地，巖頭殘月沈丹井。
獅子峰
作者：徐幾
朝代：宋

舉首朝天據洞扉，怪形蹲踞類狻猊。
山中彈壓無豺虎，留得孤猿半夜啼。
靈巖一線天
作者：徐幾
朝代：宋

盡日摩挲蘚石斑，幾人來此駐吟鞍。
誰知一線通天處，照見人心凜凜寒。
绝命词
作者：徐应镳
朝代：宋
体裁：五言绝句

二男并一女，随我上梯云。烈士甘焚死，丹心照紫雯。
绝命词
作者：徐应镳
朝代：宋

二男并二女，随我上梯云。
烈士甘焚死，丹心照紫雯。
赠周孝子二首
作者：徐应镳
朝代：宋

卜吉崇岗思怆然，双魂同閟昼如年。山中细草初回碧，庐墓人啼血色鲜。一自仙游去不回，徒令孝子有馀哀。他年华表归来后，知是人间几劫灰。
赠周孝子二首·其一
作者：徐应镳
朝代：宋
体裁：七言绝句

卜吉崇岗思怆然，双魂同閟昼如年。山中细草初回碧，庐墓人啼血色鲜。
赠周孝子二首·其二
作者：徐应镳
朝代：宋

一自仙游去不回，徒令孝子有余哀。
他年华表归来后，知是人间几劫灰。
赠周孝子二首·其二
作者：徐应镳
朝代：宋

一自仙游去不回，徒令孝子有馀哀。他年华表归来后，知是人间几劫灰。
仁壽樓
作者：徐庚
朝代：宋

撥置南荒果是非，性真全取未生時。
前溪流水日夜逝，樓上主人渾不知。
仁寿楼
作者：徐庚
朝代：宋
体裁：七言绝句

拨置南荒果是非，性真全取未生时。前溪流水日夜逝，楼上主人浑不知。
咏竹
作者：徐庭筠
朝代：宋
体裁：七言律诗

不论台阁与山林，爱尔岂惟千亩阴。未出土时先有节，便凌云去也无心。葛陂始与龙俱化，嶰谷聊同凤一吟。月朗风清良夜永，可怜王子独知音。
詠竹
作者：徐庭筠
朝代：宋

不論臺閣與山林，愛爾豈惟千畝陰。
未出土時先有節，便凌雲去也無心。
葛陂始與龍俱化，嶰谷聊同鳳一吟。
月朗風清良夜永，可憐王子獨知音。
詩一首
作者：徐庾
朝代：宋

程旼當年一匹夫，不操三尺正羣愚。
片言能使爭心息，萬里江山姓與俱。
诗一首
作者：徐庾
朝代：宋

程旼当年一匹夫，不操三尺正羣愚。
片言能使争心息，万里江山姓与俱。
诗一首
作者：徐庾
朝代：宋

程旼当年一匹夫，不操三尺正群愚。片言能使争心息，万里江山姓与俱。
和王公覿賞海雲山茶合江梅花
作者：徐彥孚
朝代：宋

萬蕊山茶傍臘開，一番春信入江梅。
追遊共按黄金轡，縱賞還傾白玉杯。
濃艷迎風香斷續，疏枝橫月影徘徊。
隼旟不負登臨興，更約攜朋載酒來。
和王公觌赏海云山茶合江梅花
作者：徐彦孚
朝代：宋

万蕊山茶傍腊开，一番春信入江梅。追游共按黄金辔，纵赏还倾白玉杯。浓艳迎风香断续，疏枝横月影徘徊。隼旟不负登临兴，更约携朋载酒来。
和王公觌赏海云山茶合江梅花
作者：徐彦孚
朝代：宋

万蕊山茶傍腊开，一番春信入江梅。
追游共按黄金辔，纵赏还倾白玉杯。
浓艷迎风香断续，疏枝横月影徘徊。
隼旟不负登临兴，更约携朋载酒来。
双井图
作者：徐得之
朝代：宋
体裁：七言绝句

异时生出鬼门关，及去宜州竟不还。意者早知名是累，持锄应只在家山。
句
作者：徐得之
朝代：宋
体裁：句

乃翁画灰教儿书，娇儿赤骭玉雪肤。厥妻曝日补破襦，弊筐何有金十奴。
句
作者：徐得之
朝代：宋

迺翁畫灰教兒書，嬌兒赤骭玉雪膚。
厥妻曝日補破襦，弊筐何有金十奴。
明妃曲
作者：徐得之
朝代：宋

妾生岂愿为胡妇，失信宁当累明主。
已伤画史忍欺君，莫使君王更欺虏。
琵琶却解将心语，一曲才终恨何数。
朦胧胡雾染宫花，泪眼横波时自雨。
专房莫倚黄金赂，多少专房弃如土。
宁从别去得深嚬，一步思君一回头。
胡山不隔思归路，只把琵琶写辛苦。
君不见有言不食古高辛，生女无嫌嫁盘瓠。
明妃曲
作者：徐得之
朝代：宋

妾生岂愿为胡妇，失信宁当累明主。已伤画史忍欺君，莫使君王更欺虏。琵琶却解将心语，一曲才终恨何数。朦胧胡雾染宫花，泪眼横波时自雨。专房莫倚黄金赂，多少专房弃如土。宁从别去得深嚬，一步思君一回顾。胡山不隔思归路，只把琵琶写辛苦。君不见有言不食古高辛，生女无嫌嫁盘瓠。
明妃曲
作者：徐得之
朝代：宋

妾生豈願爲胡婦，失信寧當累明主。
已傷畫史忍欺君，莫使君王更欺虜。
琵琶却解將心語，一曲才終恨何數。
朦朧胡霧染宮花，淚眼橫波時自雨。
專房莫倚黄金賂，多少專房弃如土。
寧從別去得深嚬，一步思君一回頭。
胡山不隔思歸路，只把琵琶寫辛苦。
君不見有言不食古高辛，生女無嫌嫁盤瓠。
玉笥山
作者：徐得之
朝代：宋
体裁：七言绝句

江作挼蓝绕髻鬟，令君心事每相关。要令白叟黄童辈，如在清江碧嶂间。
玉笥山
作者：徐得之
朝代：宋

江作挼藍繞髻鬟，令君心事每相關。
要令白叟黄童輩，如在清江碧嶂間。
試雙井茶
作者：徐得之
朝代：宋

先生老作宜州鬼，誰與一甌注深湯。
至今捧看雙井碗，猶带是翁書傳香。
试双井茶
作者：徐得之
朝代：宋
体裁：七言绝句

先生老作宜州鬼，谁与一瓯注深汤。至今捧看双井碗，犹带是翁书传香。
雙井圖
作者：徐得之
朝代：宋

異時生出鬼門關，及去宜州竟不還。
意者早知名是累，持鋤應只在家山。
題雙井堂
作者：徐得之
朝代：宋

鳳凰山畔永思堂，山谷先生有舊鄉。
修水年年流不盡，斯文長與日爭光。
题双井堂
作者：徐得之
朝代：宋
体裁：七言绝句

凤凰山畔永思堂，山谷先生有旧乡。修水年年流不尽，斯文长与日争光。
同林逋宿中峰次韵
作者：徐復
朝代：宋

盥栉从朝懒，论交慰昔贤。
寒花隠乱草，老木插飞烟。
听雨夜床冷，弹琴秋叶前。
临高问往事，历历是何年。
同林逋宿中峰次韻
作者：徐復
朝代：宋

盥櫛從朝嬾，論交慰昔賢。
寒花隠亂草，老木插飛煙。
聽雨夜牀冷，彈琴秋葉前。
臨高問往事，歷歷是何年。
初夏遊謝公巖
作者：徐德輝
朝代：宋

又取紗衣換，天時起細風。
清陰花落後，長日鳥啼中。
水國乘舟樂，巖扉有路通。
州民多到此，猶自憶髯公。
夏日和韻
作者：徐德輝
朝代：宋

方沼晴波動，虛堂午蔭新。
夏衣誰賜葛，午食自烹鱗。
山近書多潤，窗開硯易塵。
試茶燃石鼎，汲井就西鄰。
夜寓舟中
作者：徐德輝
朝代：宋

秋氣清如水，推篷夜不眠。
蘆花新有雁，莎葉尚鳴蟬。
斷夢疑堪續，哀吟最可憐。
漁童看月上，吹笛舵樓前。
寄隠士
作者：徐德輝
朝代：宋

亭深自無暑，苔徑復縈紆。
賓客不長到，兒童足可娛。
荷花晴带粉，蒲葉晚凝珠。
與爾城闉隔，茲歡想不殊。
釣臺
作者：徐德輝
朝代：宋

歸把灘頭舊釣竿，帝王只作故人看。
此身合向丘林著，漢祚已如磐石安。
流水無情千古在，客星有影九天寒。
到頭笑殺鴟夷子，便下扁舟去也難。
初夏游谢公岩
作者：徐德辉
朝代：宋

又取纱衣换，天时起细风。
清阴花落后，长日鸟啼中。
水国乘舟乐，岩扉有路通。
州民多到此，犹自忆髯公。
夏日和韵
作者：徐德辉
朝代：宋
体裁：五言律诗

方沼晴波动，虚堂午荫新。夏衣谁赐葛，午食自烹鳞。山近书多润，窗开砚易尘。试茶燃石鼎，汲井就西邻。
夜寓舟中
作者：徐德辉
朝代：宋

秋气清如水，推篷夜不眠。
芦花新有雁，莎叶尚鸣蝉。
断梦疑堪续，哀吟最可怜。
渔童看月上，吹笛舵楼前。
寄隐士
作者：徐德辉
朝代：宋

亭深自无暑，苔径复萦纡。宾客不长到，儿童足可娱。荷花晴带粉，蒲叶晚凝珠。与尔城闉隔，兹欢想不殊。
寄隠士
作者：徐德辉
朝代：宋

亭深自无暑，苔径復萦纡。
宾客不长到，儿童足可娱。
荷花晴带粉，蒲叶晚凝珠。
与尔城闉隔，兹欢想不殊。
钓台
作者：徐德辉
朝代：宋

归把滩头旧钓竿，帝王只作故人看。
此身合向丘林着，汉祚已如盘石安。
流水无情千古在，客星有影九天寒。
到头笑杀鸱夷子，便下扁舟去也难。
钓台
作者：徐德辉
朝代：宋

归把滩头旧钓竿，帝王只作故人看。此身合向丘林著，汉祚已如磐石安。流水无情千古在，客星有影九天寒。到头笑杀鸱夷子，便下扁舟去也难。
襄城
作者：徐徽
朝代：宋

胙土分茅奠此冈，金根玉韬总辉光。
谁知三百余年后，老树残蝉送夕阳。
襄城
作者：徐徽
朝代：宋

胙土分茅奠此冈，金根玉韬总辉光。谁知三百馀年后，老树残蝉送夕阳。
襄城
作者：徐徽
朝代：宋

胙土分茅奠此岡，金根玉韜總輝光。
誰知三百餘年後，老樹殘蟬送夕陽。
金狮潭渡
作者：徐徽
朝代：宋

金狮潭上水悠悠，两岸垂杨客舍秋。
十裏清江民物阜，锦帆直到石梁头。
金狮潭渡
作者：徐徽
朝代：宋

金狮潭上水悠悠，两岸垂杨客舍秋。十里清江民物阜，锦帆直到石梁头。
金獅潭渡
作者：徐徽
朝代：宋

金獅潭上水悠悠，兩岸垂楊客舍秋。
十裏清江民物阜，錦帆直到石梁頭。
剑池
作者：徐忻
朝代：宋
体裁：七言绝句

剑去池空一水寒，游人到此凭阑干。年来是事消磨尽，只有青山好静看。
劍池
作者：徐忻
朝代：宋

劍去池空一水寒，游人到此凭闌干。
年來是事消磨盡，只有青山好靜看。
句
作者：徐忻
朝代：宋

着衣轻有晕，入水淡无痕。
句
作者：徐忻
朝代：宋

著衣輕有暈，入水淡無痕。
句
作者：徐忻
朝代：宋

著衣轻有晕，入水淡无痕。
三賢堂
作者：徐恢
朝代：宋

六井猶存記，三賢尚有堂。
地連金色界，廟接水仙王。
市井空陳迹，杉松只舊行。
唯公識真意，此處酒難忘。
三贤堂
作者：徐恢
朝代：宋
体裁：五言律诗

六井犹存记，三贤尚有堂。地连金色界，庙接水仙王。市井空陈迹，杉松只旧行。唯公识真意，此处酒难忘。
与孙丞子肃别·其一
作者：徐恢
朝代：宋
体裁：五言律诗

兴岂山林尽，情因市井疏。溪流行复止，云意卷还舒。翻著梵志袜，倒骑潘阆驴。君来明许事，笑指一床书。
与孙丞子肃别·其三
作者：徐恢
朝代：宋
体裁：五言律诗

过眼非无客，敲门独有君。不惟频载酒，仍许细论文。意好吾何恨，情亲世未闻。重来方煖席，别袂忍令分。
与孙丞子肃别·其二
作者：徐恢
朝代：宋
体裁：五言律诗

官负崔斯立，才优滕大夫。此声方得楚，适意巳思吴。贺厦聊今日，跻荣必要涂。君心如北阙，我兴亦西湖。
与孙丞子肃别·其四
作者：徐恢
朝代：宋
体裁：五言律诗

朝路纷群策，君才自一家。九重方旰食，万里尚飞沙。树脱凉风叶，蓼疏清露花。何因得美酒，留语至昏鸦。
临川洪守游南湖命予赋诗
作者：徐恢
朝代：宋

芙蓉堂前春水绿，芙蓉堂后春花开。
芙蓉堂中醉歌舞，芙蓉堂下车如雷。
轻舟弄水买一笑，游人竞逐墙阴来。
浪痕不受尘滓涴，东风吹入黄金杯。
秋韆欲上綵绳稳，老翁稚子连声催。
遨头春思浓似酒，剧饮谁能问升斗。
博山香软珠帘低，坐客请行时被肘。
觥筹交错兴未已，更着山殽并野蔌。
归来门巷影散乱，舍南舍北黄埃走。
轻衫短帽亦不恶，追欢岂落醉翁后。
小姬顾盼扬秋波，十十五五细马驮。
红旗夹道映斜日，金钗坠处肩相摩。
旁观定自双眼饱，但见两脸生微涡。
从今湖上愈清好，纤腰长袖成奔梭。
冥搜付与纸上语，朱颜为我商声歌。
愿公归侍玉皇侧，更向西湖弄春色。
临川洪守游南湖命予赋诗
作者：徐恢
朝代：宋

芙蓉堂前春水绿，芙蓉堂后春花开。芙蓉堂中醉歌舞，芙蓉堂下车如雷。轻舟弄水买一笑，游人竞逐墙阴来。浪痕不受尘滓涴，东风吹入黄金杯。鞦韆欲上綵绳稳，老翁稚子连声催。遨头春思浓似酒，剧饮谁能问升斗。博山香软珠帘低，坐客请行时被肘。觥筹交错兴未已，更著山殽并野蔌。归来门巷影散乱，舍南舍北黄埃走。轻衫短帽亦不恶，追欢岂落醉翁后。小姬顾盼扬秋波，十十五五细马驮。红旗夹道映斜日，金钗坠处肩相摩。旁观定自双眼饱，但见两脸生微涡。从今湖上愈清好，纤腰长袖成奔梭。冥搜付与纸上语，朱颜为我商声歌。愿公归侍玉皇侧，更向西湖弄春色。
会故人二首
作者：徐恢
朝代：宋

江南江北每淹留，懒听寒蝉噪暮秋。句里岂能窥鲍谢，暗中聊解识曹刘。清如老鹤翻秋露，快似神驹略九州。只恐蛟龙得云雨，未容莲社与僧游。毛郎才涌似潮头，莫比寒虫泣夜秋。要上兰台揖班马，不联石鼎玩侯刘。定知有道能医国，稍喜谈禅勘赵州。顾我虽无陶谢手，尚堪述作与同游。
会故人二首·其一
作者：徐恢
朝代：宋

江南江北每淹留，懒听寒蝉噪暮秋。
句裏岂能窥鲍谢，暗中聊解识曹刘。
清如老鹤翻秋露，快似神驹略九州。
只恐蛟龙得云雨，未容莲社与僧游。
会故人二首·其一
作者：徐恢
朝代：宋

江南江北每淹留，懒听寒蝉噪暮秋。句里岂能窥鲍谢，暗中聊解识曹刘。清如老鹤翻秋露，快似神驹略九州。只恐蛟龙得云雨，未容莲社与僧游。
会故人二首·其二
作者：徐恢
朝代：宋
体裁：七言律诗

毛郎才涌似潮头，莫比寒虫泣夜秋。要上兰台揖班马，不联石鼎玩侯刘。定知有道能医国，稍喜谈禅勘赵州。顾我虽无陶谢手，尚堪述作与同游。
余夜坐必看东湖诗心悟神会非它人所与知也比来老态并见殊觉少味感而成诗
作者：徐恢
朝代：宋
体裁：七言绝句

清绝东湖旧看诗，夜窗风味许谁知。眼花头白今憔悴，不似向来灯下时。
余夜坐必看東湖詩心悟神會非它人所與知也比來老態併見殊覺少味感而成詩
作者：徐恢
朝代：宋

清絕東湖舊看詩，夜窗風味許誰知。
眼花頭白今憔悴，不似向來燈下時。
寄題趙昌父發深省齋
作者：徐恢
朝代：宋

寄語前身杜拾遺，夢回深省不須疑。
鐘聲薦處渾閑事，薦起鐘聲未起時。
寄题赵昌父发深省斋
作者：徐恢
朝代：宋
体裁：七言绝句

寄语前身杜拾遗，梦回深省不须疑。钟声荐处浑闲事，荐起钟声未起时。
會故人二首·其一
作者：徐恢
朝代：宋

江南江北每淹留，懶聽寒蟬噪暮秋。
句裏豈能窺鮑謝，暗中聊解識曹劉。
清如老鶴翻秋露，快似神駒略九州。
只恐蛟龍得雲雨，未容蓮社與僧遊。
會故人二首·其二
作者：徐恢
朝代：宋

毛郎才湧似潮頭，莫比寒蟲泣夜秋。
要上蘭臺揖班馬，不聯石鼎玩侯劉。
定知有道能醫國，稍喜談禪勘趙州。
顧我雖無陶謝手，尚堪述作與同遊。
望西兴偶成
作者：徐恢
朝代：宋

痕痕雪壁隐疏烟，正是西兴落日边。潮水退黄山送碧，问人还有渡江船。
望西兴偶成
作者：徐恢
朝代：宋

痕痕雪壁隠疎烟，正是西兴落日边。
潮水退黄山送碧，问人还有渡江船。
望西興偶成
作者：徐恢
朝代：宋

痕痕雪壁隠疎烟，正是西興落日邊。
潮水退黄山送碧，問人還有渡江船。
游处州石门洞赋长句二十韵
作者：徐恢
朝代：宋

我闻石洞今几年，一朝来系秋风船。大船膀肛小船远，渔舟替涉幽涧泉。拖舟上上抵砂砾，更与略彴相夤缘。黄冠道士衣翩翩，殷勤为我临涧边。相逢一笑挽登岸，忽见珍馆罗修椽。谢公旧隐无处问，洗眼但看山中篇。佳哉南国典刑在，大羹遗味朱丝弦。当是发兴岂神助，两峰对面搀青天。主人掉头谓不尔，尚能飞瀑千仞悬。杖筇西下取微径，其境过清神凛然。初疑穷冬蕴积雪，惊飙拥下阴崖巅。又疑冰绡挂林杪，薄暮缥缈摇轻烟。蔽空乍觉微雨集，堕地复作跳珠圆。谢公得尔句偏好，我今其忍相弃捐。山奇水怪世莫测，神龙定自藏九渊。龙兮汝能水下土，胡为懒惰贪昼眠。自淮以北皆故壤，犬羊烂熳疆域膻。挽河莫假壮士力，奔雷走电一洗湔。我诗虽乏漫郎语，强颜犹可供磨镌。为君他日落此笔，千秋万岁令人传。
游处州石门洞赋长句二十韵
作者：徐恢
朝代：宋

我闻石洞今几年，一朝来繫秋风船。
大船膖肛小船远，渔舟替涉幽涧泉。
拖舟上上抵砂砾，更与略彴相夤缘。
黄冠道士衣翩翩，殷勤为我临涧边。
相逢一笑挽登岸，忽见珍馆罗修椽。
谢公旧隠无处问，洗眼但看山中篇。
佳哉南国典刑在，大羹遗味朱丝絃。
当是发兴岂神助，两峰对面搀青天。
主人掉头谓不尔，尚能飞瀑千仞悬。
杖筇西下取微径，其境过清神凛然。
初疑穷冬藴积雪，惊飈拥下阴崖巅。
又疑冰绡挂林杪，薄暮缥缈摇轻烟。
蔽空乍觉微雨集，堕地復作跳珠圆。
谢公得尔句偏好，我今其忍相弃捐。
山奇水怪世莫测，神龙定自藏九渊。
龙兮汝能水下土，胡为懒惰贪昼眠。
自淮以北皆故壤，犬羊烂熳疆域羶。
挽河莫假壮士力，奔雷走电一洗湔。
我诗虽乏漫郎语，强颜犹可供磨镌。
为君他日落此笔，千秋万岁令人传。
灯夕多为城中之约因赋此篇
作者：徐恢
朝代：宋

春来懒倦半相仍，全似诸方怕事僧。薄有篇章堪对酒，略无情绪要观灯。湖山帝里梦频往，泉石吴乡归未能。四海平生几兄弟，个般滋味更谁曾。
灯夕多为城中之约因赋此篇
作者：徐恢
朝代：宋

春来懒倦半相仍，全似诸方怕事僧。
薄有篇章堪对酒，畧无情绪要观灯。
湖山帝里梦频往，泉石吴乡归未能。
四海平生几兄弟，箇般滋味更谁曾。
燈夕多爲城中之約因賦此篇
作者：徐恢
朝代：宋

春來懶倦半相仍，全似諸方怕事僧。
薄有篇章堪對酒，畧無情緒要觀燈。
湖山帝里夢頻往，泉石吳鄉歸未能。
四海平生幾兄弟，箇般滋味更誰曾。
登舟客有誦杜詩春水船如天上坐之句因成一絕
作者：徐恢
朝代：宋

暖風收拾乍晴烟，春水西湖並半船。
若使杜陵輕著眼，應言直下是青天。
登舟客有诵杜诗春水船如天上坐之句因成一绝
作者：徐恢
朝代：宋

暖风收拾乍晴烟，春水西湖并半船。
若使杜陵轻着眼，应言直下是青天。
登舟客有诵杜诗春水船如天上坐之句因成一绝
作者：徐恢
朝代：宋

暖风收拾乍晴烟，春水西湖并半船。若使杜陵轻著眼，应言直下是青天。
紅梅
作者：徐恢
朝代：宋

江梅閑盡臘梅稀，又是紅梅占曉枝。
却憶東坡詩上語，淡粧濃抹總相宜。
红梅
作者：徐恢
朝代：宋

江梅闲尽腊梅稀，又是红梅占晓枝。却忆东坡诗上语，淡妆浓抹总相宜。
红梅
作者：徐恢
朝代：宋

江梅闲尽腊梅稀，又是红梅占晓枝。
却忆东坡诗上语，淡粧浓抹总相宜。
臨川洪守游南湖命予賦詩
作者：徐恢
朝代：宋

芙蓉堂前春水綠，芙蓉堂後春花開。
芙蓉堂中醉歌舞，芙蓉堂下車如雷。
輕舟弄水買一笑，遊人競逐牆陰來。
浪痕不受塵滓涴，東風吹入黄金盃。
鞦韆欲上綵繩穩，老翁稚子連聲催。
遨頭春思濃似酒，劇飲誰能問升斗。
博山香軟珠簾低，坐客請行時被肘。
觥籌交錯興未已，更著山殽并野蔌。
歸來門巷影散亂，舍南舍北黄埃走。
輕衫短帽亦不惡，追歡豈落醉翁後。
小姬顧盼揚秋波，十十五五細馬馱。
紅旗夾道映斜日，金釵墜處肩相摩。
旁觀定自雙眼飽，但見兩臉生微渦。
從今湖上愈清好，纖腰長袖成奔梭。
冥搜付與紙上語，朱顔爲我商聲歌。
願公歸侍玉皇側，更向西湖弄春色。
蒙刘元中数示东坡诗
作者：徐恢
朝代：宋

无邪公文天所赞，汩汩词源倒河汉。一篇新出纸为贵，万国争传金可换。晚节投荒无芥蒂，毕景著书自娱玩。天之所宝雷电取，渠不爱惜风雨散。两河漕僚真好事，五筦遗文尽堆案。似闻倾盖剧推许，亲以削牍定真赝。分传饷我枉银钩，贫室骤惊满珠贯。无坫共推玉界尺，争求当置铁门限。世人不识蔡伯喈，欲问图书觅王粲。
蒙刘元中数示东坡诗
作者：徐恢
朝代：宋

无邪公文天所赞，汩汩词源倒河汉。
一篇新出纸为贵，万国争传金可换。
晚节投荒无芥蔕，毕景着书自娱玩。
天之所宝雷电取，渠不爱惜风雨散。
两河漕僚真好事，五筦遗文尽堆案。
似闻倾盖剧推许，亲以削牍定真贋。
分传饷我枉银鈎，贫室骤惊满珠贯。
无坫共推玉界尺，争求当置铁门限。
世人不识蔡伯喈，欲问图书觅王粲。
蒙劉元中數示東坡詩
作者：徐恢
朝代：宋

無邪公文天所贊，汩汩詞源倒河漢。
一篇新出紙爲貴，萬國爭傳金可換。
晚節投荒無芥蔕，畢景著書自娛玩。
天之所寶雷電取，渠不愛惜風雨散。
兩河漕僚真好事，五筦遺文盡堆案。
似聞傾蓋劇推許，親以削牘定真贋。
分傳餉我枉銀鈎，貧室驟驚滿珠貫。
無坫共推玉界尺，爭求當置鐵門限。
世人不識蔡伯喈，欲問圖書覓王粲。
讀劉賓客詩再賦
作者：徐恢
朝代：宋

山泉何地發輕雷，直使煙雲對面開。
可惜隠侯無妙語，却教詩自雍州來。
读刘宾客诗再赋
作者：徐恢
朝代：宋

山泉何地发轻雷，直使烟云对面开。可惜隐侯无妙语，却教诗自雍州来。
读刘宾客诗再赋
作者：徐恢
朝代：宋

山泉何地发轻雷，直使烟云对面开。
可惜隠侯无妙语，却教诗自雍州来。
遊處州石門洞賦長句二十韵
作者：徐恢
朝代：宋

我聞石洞今幾年，一朝來繫秋風船。
大船膖肛小船遠，漁舟替涉幽澗泉。
拖舟上上抵砂礫，更與略彴相夤緣。
黄冠道士衣翩翩，殷勤爲我臨澗邊。
相逢一笑挽登岸，忽見珍館羅修椽。
謝公舊隠無處問，洗眼但看山中篇。
佳哉南國典刑在，大羹遺味朱絲絃。
當是發興豈神助，兩峰對面攙青天。
主人掉頭謂不爾，尚能飛瀑千仞懸。
杖筇西下取微徑，其境過清神凜然。
初疑窮冬藴積雪，驚飈擁下陰崖巔。
又疑冰綃掛林杪，薄暮縹緲摇輕煙。
蔽空乍覺微雨集，墮地復作跳珠圓。
謝公得爾句偏好，我今其忍相棄捐。
山奇水怪世莫測，神龍定自藏九淵。
龍兮汝能水下土，胡爲懶惰貪晝眠。
自淮以北皆故壤，犬羊爛熳疆域羶。
挽河莫假壯士力，奔雷走電一洗湔。
我詩雖乏漫郎語，强顔猶可供磨鎸。
爲君他日落此筆，千秋萬歲令人傳。
瀫波亭
作者：徐慥
朝代：宋

瀫波亭下晚维舟，缥缈烟屏翠欲流。忽地惊雷过溪面，连天吹雪下山头。汀洲瑟缩藏鸥鹭，涯涘瀰漫失马牛。自笑劳生日苍鬓，不知来往竟何求。古县幽亭胜景多，青春啼鸟每相过。林间石磬风敲竹，水面金蛇日漾波。得友且须频载酒，爱山何必更扪萝。我来欲作无何醉，为子敲盘试一歌。
瀫波亭·其一
作者：徐慥
朝代：宋

瀫波亭下晚維舟，縹緲烟屏翠欲流。
忽地驚雷過溪面，連天吹雪下山頭。
汀洲瑟縮藏鷗鷺，涯涘瀰漫失馬牛。
自笑勞生日蒼鬢，不知來往竟何求。
瀫波亭·其一
作者：徐慥
朝代：宋
体裁：七言律诗

瀫波亭下晚维舟，缥缈烟屏翠欲流。忽地惊雷过溪面，连天吹雪下山头。汀洲瑟缩藏鸥鹭，涯涘瀰漫失马牛。自笑劳生日苍鬓，不知来往竟何求。
瀫波亭·其二
作者：徐慥
朝代：宋
体裁：七言律诗

古县幽亭胜景多，青春啼鸟每相过。林间石磬风敲竹，水面金蛇日漾波。得友且须频载酒，爱山何必更扪萝。我来欲作无何醉，为子敲盘试一歌。
瀫波亭·其二
作者：徐慥
朝代：宋

古縣幽亭勝景多，青春啼鳥每相過。
林間石磬風敲竹，水面金蛇日漾波。
得友且須頻載酒，愛山何必更捫蘿。
我來欲作無何醉，爲子敲盤試一歌。
絕命詞
作者：徐應鑣
朝代：宋

二男并一女，隨我上梯雲。
烈士甘焚死，丹心照紫雯。
贈周孝子二首·其一
作者：徐應鑣
朝代：宋

卜吉崇崗思愴然，雙魂同閟晝如年。
山中細草初回碧，廬墓人啼血色鮮。
贈周孝子二首·其二
作者：徐應鑣
朝代：宋

一自仙遊去不回，徒令孝子有餘哀。
他年華表歸來後，知是人間幾劫灰。
荐痴绝禅师
作者：徐敏
朝代：宋

痴绝有庵不肯住，弄月挑云径山去。地水火风分裂时，亲书赠予黄葛布。蜕封读罢咽无语，会得龙须能避暑。岂知玉骨本清凉，书则珍藏布不取。源老忽踏幽深路，道在隔山遥望处。巨帙已载烂葛藤，何堪又送閒家具。开眼一看笑呵呵，犹有这个可奈何。来而不往非世法，聊效芹忱愧不多。两角茶，十袋面，宝瓶飞钱五十万。虔心献此一瓣香，奉为禅师作清荐。且问先师来不来，玉山庵顶白云开。更烦大众打圆相，拨取青莲火里灰。
荐痴绝禅师
作者：徐敏
朝代：宋

痴绝有庵不肯住，弄月挑云径山去。
地水火风分裂时，亲书赠予黄葛布。
蜕封读罢咽无语，会得龙鬚能避暑。
岂知玉骨本清凉，书则珍藏布不取。
源老忽踏幽深路，道在隔山遥望处。
巨帙已载烂葛藤，何堪又送閒家具。
开眼一看笑呵呵，犹有这个可奈何。
来而不往非世法，聊效芹忱愧不多。
两角茶，十袋麵，宝瓶飞钱五十万。
虔心献此一瓣香，奉为禅师作清荐。
且问先师来不来，玉山庵顶白云开。
更烦大众打圆相，拨取青莲火裏灰。
薦癡絕禪師
作者：徐敏
朝代：宋

癡絕有菴不肯住，弄月挑雲徑山去。
地水火風分裂時，親書贈予黄葛布。
蛻封讀罷咽無語，會得龍鬚能避暑。
豈知玉骨本清凉，書則珍藏布不取。
源老忽踏幽深路，道在隔山遥望處。
巨帙已載爛葛藤，何堪又送閒家具。
開眼一看笑呵呵，猶有這個可奈何。
來而不往非世法，聊效芹忱愧不多。
兩角茶，十袋麵，寶瓶飛錢五十萬。
虔心獻此一瓣香，奉爲禪師作清薦。
且問先師來不來，玉山菴頂白雲開。
更煩大衆打圓相，撥取青蓮火裏灰。
呈痴绝庵主颂
作者：徐敏子
朝代：宋

痴绝有庵不肯住，弄老挑云径山去。
地水火风分裂时，亲书赠予黄葛布。
蜕封读罢咽无语，会得龙鬚能辟暑。
岂知玉骨本清凉，书则珍藏布不取。
源老忽踏幽深路，道在隔山遥望处。
巨帙已载闲葛藤，何堪又送闲家具。
开眼一看笑呵呵，犹有这箇可奈何。
来而不往非世法，聊效芹忱媿不多。
两角茶，十袋麵，宝瓶飞钱五十万。
虔心献此一瓣香，奉为禅师作清荐。
且问先师来不来，玉山庵顶碧云开。
更烦大众打圆相，拨取青莲火裏灰。
呈癡絕庵主頌
作者：徐敏子
朝代：宋

癡絕有菴不肯住，弄老挑雲徑山去。
地水火風分裂時，親書贈予黄葛布。
蛻封讀罷咽無語，會得龍鬚能辟暑。
豈知玉骨本清涼，書則珍藏布不取。
源老忽踏幽深路，道在隔山遥望處。
巨帙已載閑葛藤，何堪又送閑家具。
開眼一看笑呵呵，猶有這箇可奈何。
來而不往非世法，聊效芹忱媿不多。
兩角茶，十袋麵，寶瓶飛錢五十萬。
虔心獻此一瓣香，奉爲禪師作清薦。
且問先師來不來，玉山菴頂碧雲開。
更煩大衆打圓相，撥取青蓮火裏灰。
题雪窦和尚亲书偈卷
作者：徐文
朝代：宋
体裁：六言诗

老子休去歇去，遗墨今传古传。□见本来面目，不离堂处湛然。
偶題
作者：徐文卿
朝代：宋

綠樹何稠疊，清風稍羨餘。
枕縈雲片片，簾透雨疏疏。
修筧通泉壑，殘碑出野鉏。
丘陵知幾變，耕稼雜陶漁。
偶题
作者：徐文卿
朝代：宋

绿树何稠迭，清风稍羡余。
枕萦云片片，帘透雨疏疏。
修笕通泉壑，残碑出野鉏。
丘陵知几变，耕稼杂陶渔。
南涧小饮夜过景德次仲止韵
作者：徐文卿
朝代：宋

嫩柳行边行未匝，落梅香裏立多时。
一杯径醉归来晚，江上伶俜瘦影随。
南涧小饮夜过景德次仲止韵
作者：徐文卿
朝代：宋

嫩柳行边行未匝，落梅香裹立多时。
一杯径醉归来晚，江上伶俜瘦影随。
南涧小饮夜过景德次仲止韵
作者：徐文卿
朝代：宋

嫩柳行边行未匝，落梅香里立多时。一杯径醉归来晚，江上伶俜瘦影随。
南澗小飲夜過景德次仲止韵
作者：徐文卿
朝代：宋

嫩柳行邊行未匝，落梅香裏立多時。
一杯徑醉歸來晚，江上伶俜瘦影隨。
因放翁以剑南诗稿为赠咏叹之余赋短歌以谢
作者：徐文卿
朝代：宋

半生诵公流传诗，每恨收拾多所遗。
岂知二千五百二十有四首，一旦俱为吾得之。
长松驾壑风烟老，春花嫣然动碧草。
祗今忠愤欲白头，四海但推言语好。
有文如此何所忧，世间万事元悠悠。
君不见李杜千载名不休，岂不胜彼公与侯。
因放翁以剑南诗稿为赠咏叹之馀赋短歌以谢
作者：徐文卿
朝代：宋
体裁：古风

半生诵公流传诗，每恨收拾多所遗。岂知二千五百二十有四首，一旦俱为吾得之。长松驾壑风烟老，春花嫣然动碧草。祇今忠愤欲白头，四海但推言语好。有文如此何所忧，世间万事元悠悠。君不见李杜千载名不休，岂不胜彼公与侯。
因放翁以劍南詩稿爲贈詠歎之餘賦短歌以謝
作者：徐文卿
朝代：宋

半生誦公流傳詩，每恨收拾多所遺。
豈知二千五百二十有四首，一旦俱爲吾得之。
長松駕壑風烟老，春花嫣然動碧草。
祇今忠憤欲白頭，四海但推言語好。
有文如此何所憂，世間萬事元悠悠。
君不見李杜千載名不休，豈不勝彼公與侯。
庐陵刘氏以仲立于枕上和余韵夜半得诗句敲门唤余余摄衣而起相对语于野航桥上殊为胜绝因再用韵
作者：徐文卿
朝代：宋

夜半诗坛喜解围，楚天云淡玉绳低。撞钟自得兴不浅，泣鬼初成人未知。踏月过桥惊鹤睡，犯霜对语伴乌啼。萧条此意欣重见，绝胜围红醉玉卮。
庐陵刘氏以仲立于枕上和余韵夜半得诗句敲门唤余余摄衣而起相对语于野航桥上殊为胜绝因再用韵
作者：徐文卿
朝代：宋

夜半诗坛喜解围，楚天云淡玉绳低。
撞钟自得兴不浅，泣鬼初成人未知。
踏月过桥惊鹤睡，犯霜对语伴乌啼。
萧条此意欣重见，绝胜围红醉玉巵。
庐陵刘氏以仲立於枕上和余韵夜半得诗句敲门
作者：徐文卿
朝代：宋

夜半诗坛喜解围，楚天云淡玉绳低。
撞钟自得兴不浅，泣鬼初成人未知。
踏月过桥惊鹤睡，犯霜对语伴鸟啼。
萧条此意欣重见，绝胜围红醉玉卮。
廬陵劉氏以仲立於枕上和余韵夜半得詩句敲門喚余余攝衣而起相對語于野航橋上殊爲勝絕因再用韵
作者：徐文卿
朝代：宋

夜半詩壇喜解圍，楚天雲淡玉繩低。
撞鐘自得興不淺，泣鬼初成人未知。
踏月過橋驚鶴睡，犯霜對語伴烏啼。
蕭條此意欣重見，絕勝圍紅醉玉巵。
感兴
作者：徐文卿
朝代：宋

百谷所成就，乃在摇落时。
天欲金玉妆，乃有寒与饥。
寒饥天所赐，忽遽令心悲。
草玄寂寞滨，可与古人归。
感兴
作者：徐文卿
朝代：宋
体裁：古风

百谷所成就，乃在摇落时。天欲金玉汝，乃有寒与饥。寒饥天所赐，勿遽令心悲。草玄寂寞滨，可与古人归。
感興
作者：徐文卿
朝代：宋

百穀所成就，乃在摇落時。
天欲金玉汝，乃有寒與饑。
寒饑天所賜，勿遽令心悲。
草玄寂寞濱，可與古人歸。
游洞岩
作者：徐文卿
朝代：宋

跨马绝风烟，夜与云俱宿。弹琴向窗间，微月挂森木。晓行岩上路，一溪缘净绿。路穷入其中，溪流贯山腹。岩开类天设，石乱疑鬼伏。水从何自来，乃尔瑩心目。岩前野僧居，种桃满空谷。惜已过芳时，不见花芬馥。平生青霞志，耻受红尘辱。老我茅三间，兹山疑可卜。
游洞岩
作者：徐文卿
朝代：宋
体裁：古风

跨马绝风烟，夜与云俱宿。弹琴向窗间，微月挂森木。晓行岩上路，一溪缘净绿。路穷入其中，溪流贯山腹。岩开类天设，石乱疑鬼伏。水从何自来，乃尔莹心目。岩前野僧居，种桃满空谷。惜已过芳时，不见花芬馥。平生青霞志，耻受红尘辱。老我茅三间，兹山疑可卜。
游洞岩
作者：徐文卿
朝代：宋

跨马绝风烟，夜与云俱宿。
弹琴向窗间，微月挂森木。
晓行岩上路，一溪缘浄绿。
路穷入其中，溪流贯山腹。
岩开类天设，石乱疑鬼伏。
水从何自来，乃尔莹心目。
岩前野僧居，种桃满空谷。
惜已过芳时，不见花芬馥。
平生青霞志，耻受红尘辱。
老我茅三间，兹山疑可卜。
秋后二首
作者：徐文卿
朝代：宋

剧暑不易摧，屡雨方肯低。
晓行残月裹，秋意乃忽凄。
习习风搅树，曳曳云山溪。
伴我尘外躅，更有白鹭儿。
节往四叙改，人老百虑非。
策世竟莫售，勤身复奚为。
徘徊发咏叹，苍茫度荒陂。
且归煮香秔，解此腹中饥。
秋后二首
作者：徐文卿
朝代：宋

种豆山园中，土瘠豆不实。捃收能几何，倚杖三叹息。况此山下田，旱久苗叶赤。无豆尚犹可，无禾孰供食。已孤丰稔望，徒费耘耕力。官吏更索租，真尔从何出。剧暑不易摧，屡雨方肯低。晓行残月里，秋意乃忽凄。习习风搅树，曳曳云出溪。伴我尘外躅，更有白鹭儿。节往四叙改，人老百虑非。策世竟莫售，勤身复奚为。徘徊发咏叹，苍茫度荒陂。且归煮香粳，解此腹中饥。
秋后二首·其一
作者：徐文卿
朝代：宋

种豆山园中，土瘠豆不实。捃收能几何，倚杖三叹息。况此山下田，旱久苗叶赤。无豆尚犹可，无禾孰供食。已孤丰稔望，徒费耘耕力。官吏更索租，真尔从何出。
秋后二首·其一
作者：徐文卿
朝代：宋

种豆山园中，土瘠豆不实。
攟收能几何，倚杖三叹息。
况此山下田，旱久苗叶赤。
无豆尚犹可，无禾孰供食。
已孤丰稔望，徒费耘耕力。
官吏更索租，真尔从何出。
秋后二首·其二
作者：徐文卿
朝代：宋

剧暑不易摧，屡雨方肯低。
晓行残月裏，秋意乃忽凄。
习习风搅树，曳曳云出溪。
伴我尘外躅，更有白鹭儿。
节往四叙改，人老百虑非。
策世竟莫售，勤身復奚为。
徘徊发咏叹，苍茫度荒陂。
且归煮香秔，解此腹中饥。
秋后二首·其二
作者：徐文卿
朝代：宋

剧暑不易摧，屡雨方肯低。晓行残月里，秋意乃忽凄。习习风搅树，曳曳云出溪。伴我尘外躅，更有白鹭儿。节往四叙改，人老百虑非。策世竟莫售，勤身复奚为。徘徊发咏叹，苍茫度荒陂。且归煮香粳，解此腹中饥。
秋後二首·其一
作者：徐文卿
朝代：宋

種豆山園中，土瘠豆不實。
攟收能幾何，倚杖三歎息。
況此山下田，旱久苗葉赤。
無豆尚猶可，無禾孰供食。
已孤豐稔望，徒費耘耕力。
官吏更索租，真爾從何出。
秋後二首·其二
作者：徐文卿
朝代：宋

劇暑不易摧，屢雨方肯低。
曉行殘月裏，秋意乃忽淒。
習習風攪樹，曳曳雲出溪。
伴我塵外躅，更有白鷺兒。
節往四敘改，人老百慮非。
策世竟莫售，勤身復奚爲。
徘徊發詠歎，蒼茫度荒陂。
且歸煮香秔，解此腹中饑。
絕句
作者：徐文卿
朝代：宋

紙衣竹几一蒲團，閉戶然萁自屈盤。
誦徹離騷二千五，不知月落夜深寒。
绝句
作者：徐文卿
朝代：宋
体裁：七言绝句

纸衣竹几一蒲团，闭户然萁自屈盘。诵彻离骚二千五，不知月落夜深寒。
送春
作者：徐文卿
朝代：宋

綠陰青子漸能佳，楊柳深藏三四鴉。
春有餘情無處著，林邊野草亦開花。
送春
作者：徐文卿
朝代：宋

绿阴青子渐能佳，杨柳深藏三四鸦。
春有余情无处着，林边野草亦开花。
送春
作者：徐文卿
朝代：宋

绿阴青子渐能佳，杨柳深藏三四鸦。
春有余情无处著，林边野草亦开花。
送春
作者：徐文卿
朝代：宋

绿阴青子渐能佳，杨柳深藏三四鸦。春有馀情无处著，林边野草亦开花。
遊洞巖
作者：徐文卿
朝代：宋

跨馬絕風煙，夜與雲俱宿。
彈琴向窗間，微月挂森木。
曉行巖上路，一溪緣浄綠。
路窮入其中，溪流貫山腹。
巖開類天設，石亂疑鬼伏。
水從何自來，乃爾瑩心目。
巖前野僧居，種桃滿空谷。
惜已過芳時，不見花芬馥。
平生青霞志，恥受紅塵辱。
老我茅三間，茲山疑可卜。
雨后到南山村家
作者：徐文卿
朝代：宋

冲雨入穷山，山民犹闭关。橘垂茅屋畔，梅映竹篱间。奇石依林立，清泉绕舍湾。吾思隐兹地，凝立未知还。
雨后到南山村家
作者：徐文卿
朝代：宋

衝雨入穷山，山民犹闭关。
橘垂茅屋畔，梅映竹篱间。
奇石依林立，清泉绕舍湾。
吾思隠兹地，凝立未知还。
雨後到南山村家
作者：徐文卿
朝代：宋

衝雨入窮山，山民猶閉關。
橘垂茅屋畔，梅映竹籬間。
奇石依林立，清泉繞舍灣。
吾思隠茲地，凝立未知還。
詠酒
作者：徐文瀾
朝代：宋

才傾一盞碧澄澄，自是山妻手法成。
不遣水多防味薄，要令麴少得香清。
凉從荷葉風邊起，暖向梅花月裏生。
世味總無如此味，深知此味即淵明。
石门题壁
作者：徐时
朝代：宋
体裁：七言律诗

山中薄业有莱田，出入于兹五十年。夹径两崖几蜀道，沿流十度异贪泉。鹿门莫遂平生愿，屐齿常为险阻穿。晚卜一丘旗岭上，辋川风月为留连。
水調歌頭
作者：徐明仲
朝代：宋

宗社中興佐，廊廟黑頭公。故家喬木，十年風虎會雲龍。三鎮上流藩翰，千里北門符鑰，何許在民功。刀劍還牛犢，饑饉化登豐。政成時，春明媚，日和融。壽觴如海，願公一酌倒三松。移取活人心手，歸作調元勳業，談笑共平戎。還使十書老，直與古人同。
水調歌頭
作者：徐明仲
朝代：宋

遲日籠晴晝，新火斂餘寒。東君著意，留戀春色在人間。故遣蓬瀛仙侶，來布陽和德澤，造化寄毫端。麾節經行處，喜氣滿江山。聽歌謠，五褲暖，二天寬。漢朝側席，英雋璽詔促徵還。鞭算錢流粟腐，刃往劇剸煩解，啟沃動龍顏。已有白麻筆，草制在金鑾。
水调歌头 其一 春寿太守
作者：徐明仲
朝代：宋
体裁：词

迟日笼晴昼，新火敛馀寒。东君着意，留恋春色在人间。故遣蓬瀛仙侣，来布阳和德泽，造化寄毫端。麾节经行处，喜气满江山。听歌谣，五裤暖，二天宽。汉朝侧席，英隽玺诏促徵还。鞭算钱流粟腐，刃往剧剸烦解，启沃动龙颜。已有白麻笔，草制在金銮。
水调歌头·宗社中兴佐
作者：徐明仲
朝代：宋
体裁：词

宗社中兴佐，廊庙黑头公。故家乔木，十年风虎会云龙。三镇上流藩翰，千里北门符钥，何许在民功。刀剑还牛犊，饥馑化登丰。政成时，春明媚，日和融。寿觞如海，愿公一酌倒三松。移取活人心手，归作调元勋业，谈笑共平戎。还使十书老，直与古人同。
水调歌头·迟日笼晴昼
作者：徐明仲
朝代：宋

迟日笼晴昼，新火敛馀寒。
东君着意，留恋春色在人间。
故遣蓬瀛仙侣，来布阳和德泽，造化寄毫端。
麾节经行处，喜气满江山。
听歌谣，五裤暖，二天宽。
汉朝侧席，英隽玺诏促征还。
鞭算钱流粟腐，刃往剧剸烦解，启沃动龙颜。
已有白麻笔，草制在金銮。
水调歌头（春寿太守）
作者：徐明仲
朝代：宋

迟日笼晴书，新火敛余寒。东君着意，留恋春色在人间。故遣蓬瀛仙侣，来布阳和德泽，造化寄毫端。麾节经行处，喜气满江山。
听歌谣，五夸暖，二天宽。汉朝侧席，英隽玺诏促征还。鞭算钱流粟腐，刃往剧剸烦解，启沃动龙颜。已有白麻笔，草制在金銮。
判詞
作者：徐明叔
朝代：宋

科笋如刳佛面皮，科燈如點佛膏脂。
重科疊科何時了，奉勸諸官發大悲。
判词
作者：徐明叔
朝代：宋

科笋如刳佛面皮，科灯如点佛膏脂。重科叠科何时了，奉劝诸官发大悲。
判词
作者：徐明叔
朝代：宋

科笋如刳佛面皮，科灯如点佛膏脂。
重科迭科何时了，奉劝诸官发大悲。
句
作者：徐昭然
朝代：宋

精一危微共一心。
石門題壁
作者：徐時
朝代：宋

山中薄業有萊田，出入於茲五十年。
夾徑兩崖幾蜀道，沿流十度異貪泉。
鹿門莫遂平生願，屐齒常爲險阻穿。
晚卜一丘旗嶺上，輞川風月爲留連。
壬寅仲秋二十有五日哭东莱先生之墓
作者：徐暄
朝代：宋

先生墓木已成阴，霁月光风何处寻。
只有遗言常炯炯，誓将白首契初心。
壬寅仲秋二十有五日哭东莱先生之墓
作者：徐暄
朝代：宋

四海瞻依一伟人，丘封页页木森森。
仰天恸哭悲风起，举世中和孰嗣音。
壬寅仲秋二十有五日哭东莱先生之墓
作者：徐暄
朝代：宋

庚子秋中忆请违，先生温语扣还期。
去年匍匋双溪路，迨似当年失母时。
壬寅仲秋二十有五日哭东莱先生之墓
作者：徐暄
朝代：宋

缺月疎星夜已阑，风凄露重逼人寒。
邮亭破晓经行处，不似今朝酷鼻酸。
壬寅仲秋二十有五日哭东莱先生之墓
作者：徐暄
朝代：宋

缺月疏星夜己阑，风凄露重逼人寒。邮亭破晓经行处，不似今朝酷鼻酸。庚子秋中忆请违，先生温语扣还期。去年匍匐双溪路，迨似当年失母时。先生墓木已成阴，霁月光风何处寻。只有遗言常烱烱，誓将白首契初心。四海瞻依一伟人，丘封嶪嶪木森森。仰天恸哭悲风起，举世中和孰嗣音。
壬寅仲秋二十有五日哭东莱先生之墓·其一
作者：徐暄
朝代：宋

缺月疎星夜己阑，风凄露重逼人寒。
邮亭破晓经行处，不似今朝酷鼻酸。
壬寅仲秋二十有五日哭东莱先生之墓·其一
作者：徐暄
朝代：宋

缺月疏星夜己阑，风凄露重逼人寒。邮亭破晓经行处，不似今朝酷鼻酸。
壬寅仲秋二十有五日哭东莱先生之墓·其三
作者：徐暄
朝代：宋
体裁：七言绝句

先生墓木已成阴，霁月光风何处寻。只有遗言常烱烱，誓将白首契初心。
壬寅仲秋二十有五日哭东莱先生之墓·其二
作者：徐暄
朝代：宋
体裁：七言绝句

庚子秋中忆请违，先生温语扣还期。去年匍匐双溪路，迨似当年失母时。
壬寅仲秋二十有五日哭东莱先生之墓·其四
作者：徐暄
朝代：宋
体裁：七言绝句

四海瞻依一伟人，丘封嶪嶪木森森。仰天恸哭悲风起，举世中和孰嗣音。
壬寅仲秋二十有五日哭東萊先生之墓·其一
作者：徐暄
朝代：宋

缺月疎星夜己闌，風凄露重逼人寒。
郵亭破曉經行處，不似今朝酷鼻酸。
壬寅仲秋二十有五日哭東萊先生之墓·其三
作者：徐暄
朝代：宋

先生墓木已成陰，霽月光風何處尋。
只有遺言常烱烱，誓將白首契初心。
壬寅仲秋二十有五日哭東萊先生之墓·其二
作者：徐暄
朝代：宋

庚子秋中憶請違，先生溫語扣還期。
去年匍匐雙溪路，迨似當年失母時。
壬寅仲秋二十有五日哭東萊先生之墓·其四
作者：徐暄
朝代：宋

四海瞻依一偉人，丘封嶪嶪木森森。
仰天慟哭悲風起，舉世中和孰嗣音。
句·其一
作者：徐月溪
朝代：宋

要是此花清絕處，端如醉面讀離騷。
句·其三
作者：徐月溪
朝代：宋

照眼粧新就，扶头酒半醒。
妖姿随变化，薄命易飘零。
句·其三
作者：徐月溪
朝代：宋

照眼粧新就，扶頭酒半醒。
妖姿隨變化，薄命易飄零。
句·其二
作者：徐月溪
朝代：宋

青蛟暖昼拏云上，白雪深春压架香。
句·其二
作者：徐月溪
朝代：宋

青蛟煖晝拏雲上，白雪深春壓架香。
句·其五
作者：徐月溪
朝代：宋

礬弟墮小白，梅兄憐老蒼。
仲氏似白眉，表表金玉相。
句·其六
作者：徐月溪
朝代：宋

鮮鮮金鳳花，得時亦自媚。
物生無貴賤，罕見乃爲貴。
句·其四
作者：徐月溪
朝代：宋

娇困扶头怜半醒，淡浓宜面鬬新粧。
并肩罂粟多含怨，具体牡丹惟欠香。
句·其四
作者：徐月溪
朝代：宋

嬌困扶頭憐半醒，淡濃宜面鬬新粧。
並肩罌粟多含怨，具體牡丹惟欠香。
含笑花
作者：徐月溪
朝代：宋

瓜香濃欲爛，蓮莟碧初勻。
含笑知何處，低頭似愧人。
山茶花
作者：徐月溪
朝代：宋

山茶又晚出，旧不闻图经。
花深嫌少态，曾入苏公评。
迩来亦变怪，纷然着名称。
黄香开最早，与菊为辈朋。
纷红更妖艷，玉环带春酲。
伟哉红百叶，花重枝不胜。
犹爱并山茶，开花一尺盈。
日丹又其亚，不减红带鞓。
吐丝心抽鬚，锯齿叶剪棱。
白茶亦数品，玉磬尤精明。
桃叶何从来，派别疑武陵。
愈出愈奇怪，一见一欲惊。
山茶花
作者：徐月溪
朝代：宋

山茶又晚出，舊不聞圖經。
花深嫌少態，曾入蘇公評。
邇來亦變怪，紛然著名稱。
黄香開最早，與菊爲輩朋。
紛紅更妖艷，玉環带春酲。
偉哉紅百葉，花重枝不勝。
猶愛並山茶，開花一尺盈。
日丹又其亞，不減紅带鞓。
吐絲心抽鬚，鋸齒葉剪稜。
白茶亦數品，玉磬尤精明。
桃葉何從來，派別疑武陵。
愈出愈奇怪，一見一欲驚。
智果庵
作者：徐月溪
朝代：宋

居廛終是俗，飯罷即禪房。
竹蔭一庭綠，荷分兩岸香。
拙鳩呼雨緩，老衲補衣忙。
不厭頻來此，巖深風自凉。
题刘原父书南华秋水篇
作者：徐木润
朝代：宋

不识刘公字，今方睹一斑。笔兼欧蔡体，品在上中间。
题刘原父书南华秋水篇
作者：徐木润
朝代：宋

不识刘公字，今方覩一斑。
笔兼欧蔡体，品在上中间。
题忠悯公墓志后
作者：徐木润
朝代：宋

初心直欲复关河，保蜀功劳不自多。诸葛大名垂宇宙，北山千古共巍峨。
题忠悯公送婿邢得昭归婺女诗后
作者：徐木润
朝代：宋

中军叹韩甥去，潮州喜湘侄来。欲识邢郎高谊，但看郑老饯诗。小人护局可畏，君子得与常迟。老秦殁已一岁，胡李方始量移。准用于丁殒后，瓘亡在京死前。惜是苍生无福，北山不待隆乾。仲方主和忝祖，知孝朋奸辱先。却是北山有后，可轩论奏凛然。
题忠悯公送婿邢得昭归婺女诗后·其三
作者：徐木润
朝代：宋

准用于丁殒后，瓘亡在京死前。惜是苍生无福，北山不待隆乾。
题忠愍公墓志后
作者：徐木润
朝代：宋

初心直欲復关河，保蜀功劳不自多。
诸葛大名垂宇宙，北山千古共巍峨。
题忠愍公送婿邢得昭归婺女诗后·其一
作者：徐木润
朝代：宋
体裁：六言诗

中军叹韩甥去，潮州喜湘侄来。欲识邢郎高谊，但看郑老饯诗。
题忠愍公送婿邢得昭归婺女诗后·其三
作者：徐木润
朝代：宋

准用于丁殒后，瓘亡在京死前。
惜是苍生无福，北山不待隆干。
题忠愍公送婿邢得昭归婺女诗后·其二
作者：徐木润
朝代：宋
体裁：六言诗

小人护局可畏，君子得与常迟。老秦殁已一岁，胡李方始量移。
题忠愍公送婿邢得昭归婺女诗后·其四
作者：徐木润
朝代：宋
体裁：六言诗

仲方主和忝祖，知孝朋奸辱先。却是北山有后，可轩论奏凛然。
題劉原父書南華秋水篇
作者：徐木潤
朝代：宋

不識劉公字，今方覩一斑。
筆兼歐蔡體，品在上中間。
題忠愍公墓誌後
作者：徐木潤
朝代：宋

初心直欲復關河，保蜀功勞不自多。
諸葛大名垂宇宙，北山千古共巍峨。
題忠愍公送婿邢得昭歸婺女詩後·其一
作者：徐木潤
朝代：宋

中軍歎韓甥去，潮州喜湘姪來。
欲識邢郎高誼，但看鄭老餞詩。
題忠愍公送婿邢得昭歸婺女詩後·其三
作者：徐木潤
朝代：宋

準用於丁殞後，瓘亡在京死前。
惜是蒼生無福，北山不待隆乾。
題忠愍公送婿邢得昭歸婺女詩後·其二
作者：徐木潤
朝代：宋

小人護局可畏，君子得與常遲。
老秦歿已一歲，胡李方始量移。
題忠愍公送婿邢得昭歸婺女詩後·其四
作者：徐木潤
朝代：宋

仲方主和忝祖，知孝朋奸辱先。
却是北山有後，可軒論奏凜然。
最高楼（寿七十）
作者：徐架阁
朝代：宋
体裁：词

年高德劭，休叹老而传。纵白发，尚红颜。楚丘且谓吾始壮，大致仕亦宜然。更尊荣，安富贵，寿绵延。闻道生辰当月吉，万福千祥降自天。献春酒，展华筵。从心奚止不逾矩，绛人彭祖信齐肩。更殷勤，加颂祷，等椿年。
句
作者：徐某
朝代：宋

仙台之阳石坛东，下有亭亭太古松。至诚感格合天意，露零青松真上瑞。
句·其一
作者：徐某
朝代：宋

仙台之阳石坛东，下有亭亭太古松。
句·其一
作者：徐某
朝代：宋

仙臺之陽石壇東，下有亭亭太古松。
句·其二
作者：徐某
朝代：宋

至誠感格合天意，露零青松真上瑞。
句·其二
作者：徐某
朝代：宋

至诚感格合天意，露零青松真上瑞。
真珠帘
作者：徐某
朝代：宋
体裁：词

落红几阵清明雨。忆花期、半被睛慳寒阻。新柳着春浓，早翠池波妒。粉雨香去消息远，温旧日、秋千庭宇。凝伫。正春醒帘外，一声莺语。
尘锁宝筝弦柱。自眉峰惹恨。六么慵舞。深院不成妆，有泪弹谁与。记得踏青归去后，细共说、花阴深处。心愫。怕当时飞燕，知人分付。
真珠帘
作者：徐某
朝代：宋

落红几阵清明雨。忆花期、半被睛慳寒阻。新柳著春浓，早翠池波妒。粉雨香去消息远，温旧日、秋千庭宇。凝伫。正春醒帘外，一声莺语。
尘锁宝筝弦柱。自眉峰惹恨。六么慵舞。深院不成妆，有泪弹谁与。记得踏青归去後，细共说、花阴深处。心愫。怕当时飞燕，知人分付。
題集福院
作者：徐柟
朝代：宋

松谿竹塢密藏村，行盡杉陰始到門。
一鳥不啼春有思，千山都綠燒無痕。
自慚俗吏塵埃久，來伴禪僧語笑溫。
瓶水鑪香三十載，閲人此地幾朝昏。
题集福院
作者：徐柟
朝代：宋

松溪竹坞密藏村，行尽杉阴始到门。
一鸟不啼春有思，千山都绿烧无痕。
自惭俗吏尘埃久，来伴禅僧语笑温。
瓶水鑪香三十载，阅人此地几朝昏。
凤山禅寺
作者：徐梦发
朝代：宋
体裁：五言律诗

百役红尘吏，过门一解鞍。频来无事干，孤坐有山看。留月不掩户，招风长倚栏。马嘶催去路，吾道尚盘桓。
支提禅寺
作者：徐梦发
朝代：宋

来谒支提古道场，几年袍锦韵犹香。
芙蓉梦裏僧趺坐，薝卜林中佛放光。
禅语了参一宿觉，尘缘顿悟半生忙。
若分座下龙王水，免使春田待插秧。
支提禅寺
作者：徐梦发
朝代：宋

来谒支提古道场，几年袍锦韵犹香。
芙蓉梦里僧趺坐，檐蔔林中佛放光。
禅语了参一宿觉，尘缘顿悟半生忙。
若分座下龙王水，免使春田待插秧。
支提禅寺
作者：徐梦发
朝代：宋

来谒支提古道场，几年袍锦韵犹香。芙蓉梦里僧趺坐，薝卜林中佛放光。禅语了参一宿觉，尘缘顿悟半生忙。若分座下龙王水，免使春田待插秧。
超览亭
作者：徐梦发
朝代：宋
体裁：五言律诗

壬子岁二月，亭成始宴宾。扁题原用旧，轮奂喜更新。远眺江逾碧，静观山自春。亭边山更好，一洗簿书尘。
龟山祷雨
作者：徐梦发
朝代：宋

久困焦熬裏，持香谒二禅。
会留一宿觉，了得寸心缘。
鹤识小溪路，钟闻上界天。
龙湫分勺水，法海遍三千。
龟山祷雨
作者：徐梦发
朝代：宋

久困焦熬里，持香谒二禅。会留一宿觉，了得寸心缘。鹤识小溪路，钟闻上界天。龙湫分勺水，法海遍三千。
弹子岩题名
作者：徐梦莘
朝代：宋

吾侪生江南，远近俱邻乡。一官皆为贫，糊口走四方。遇合良独难，动如参与商。谁知自有时，朋盍聚炎荒。外台参计画，幕府佐纪纲。出宰得壮县，分教涖郡庠。曹掾胜三语，簿领真仇香。不止似人喜，顿觉吾军张。合坐尊序齿，避席敬行觞。岩酒纵登览，杖屦陪徜徉。棋矢以相娱，啸歌情意长。举酒起祝规，爱我药石良。古人尚植立，君子道其常。平生学忠孝，馀力从文章。临节不可夺，当官有何强。穷乃见节义，老当志弥刚。鸿鹄在寥廓，骐骥终腾骧。愿言各勉旃，事业要辉光。它日先上道，富贵无相忘。
弹子岩题名
作者：徐梦莘
朝代：宋

吾侪生江南，远近俱邻乡。
一官皆为贫，餬口走四方。
遇合良独难，动如参与商。
谁知自有时，朋盍聚炎荒。
外台参计画，幕府佐纪纲。
出宰得壮县，分教莅郡庠。
曹掾胜三语，簿领真仇香。
不止似人喜，顿觉吾军张。
合坐尊序齿，避席敬行觞。
岩酒纵登览，杖屦陪徜徉。
棋矢以相娱，啸歌情意长。
举酒起祝规，爱我药石良。
古人尚植立，君子道其常。
平生学忠孝，余力从文章。
临节不可夺，当官有何强。
穷乃见节义，老当志弥刚。
鸿鹄在寥廓，骐骥终腾骧。
愿言各勉旃，事业要辉光。
它日先上道，富贵无相忘。
醉太平·冰肌玉容
作者：徐梦龙
朝代：宋
体裁：词

冰肌玉容。情真意浓。小楼几度春风。醉琉璃酒钟。关山万重。何时又逢。思量雨迹云踪。似襄王梦中。
凤凰台
作者：徐棫翁
朝代：宋

只合台前剩种桐，万柯摇碧护春风。纵无丹凤重来此，且障长安落日中。台前烟草接青徐，台后风花满殿庑。千里暮涛空寂寞，醉人春色正西湖。
凤凰台·其一
作者：徐棫翁
朝代：宋
体裁：七言绝句

只合台前剩种桐，万柯摇碧护春风。纵无丹凤重来此，且障长安落日中。
凤凰台·其二
作者：徐棫翁
朝代：宋
体裁：七言绝句

台前烟草接青徐，台后风花满殿庑。千里暮涛空寂寞，醉人春色正西湖。
鳳凰臺·其一
作者：徐棫翁
朝代：宋

只合臺前賸種桐，萬柯摇碧護春風。
縱無丹鳳重來此，且障長安落日中。
鳳凰臺·其二
作者：徐棫翁
朝代：宋

臺前煙草接青徐，臺後風花滿殿廡。
千里暮濤空寂寞，醉人春色正西湖。
题集福院
作者：徐楠
朝代：宋

松溪竹坞密藏村，行尽杉阴始到门。一鸟不啼春有思，千山都绿烧无痕。自惭俗吏尘埃久，来伴禅僧语笑温。瓶水炉香三十载，阅人此地几朝昏。
牡丹
作者：徐榮叟
朝代：宋

姚魏從來洛下誇，千金不惜買繁華。
今年底事花能賤，緣是宮中不賞花。
瓊花
作者：徐榮叟
朝代：宋

瓊甤走送寶瓶花，愧乏詩情用拜嘉。
一種清香來月殿，十分雅態出仙家。
細看后土春冰薄，未覺劉郎日影斜。
擬跨胎禽塵幾隔，珠簾十里自繁華。
茶
作者：徐榮叟
朝代：宋

官焙春綠入貢時，擔頭獵獵小黄旗。
甘香不數嘗陽羨，密侍天顔喜可知。
贈常庵江羽士
作者：徐榮叟
朝代：宋

曾跨金牛入帝鄉，歸裝金薤富琳瑯。
喚回客枕邯鄲夢，澗草巖花亦自香。
題月山新居
作者：徐榮叟
朝代：宋

寵任辭樞極，新居卜月山。
人從生處樂，天與老來閑。
翠擁千峯秀，羅縈一水灣。
佳哉得真樂，恨不早知還。
泊舟
作者：徐横槊
朝代：宋

短篷静坐月窥船，斗转参横水底天。传语篙工低着语，恐惊沙觜白鸥眠。
泊舟
作者：徐横槊
朝代：宋

短蓬静坐月窥船，斗转参横水底天。
传语篙工低着语，恐惊沙觜白鸥眠。
杨柳
作者：徐橘隐
朝代：宋

阴阴垂柳乱蝉嘶，柳外娇莺自在啼。心事太平山色好，开轩坐到日沈西。
杨柳
作者：徐橘隠
朝代：宋

阴阴垂柳乱蝉嘶，柳外娇鶑自在啼。
心事太平山色好，开轩坐到日沈西。
楊柳
作者：徐橘隠
朝代：宋

陰陰垂柳亂蟬嘶，柳外嬌鶑自在啼。
心事太平山色好，開軒坐到日沈西。
牵牛花
作者：徐橘隠
朝代：宋
体裁：七言绝句

红蓼黄花取次秋，篱笆处处碧牵牛。风烟入眼俱成趣，祇恨田家岁薄收。
牽牛花
作者：徐橘隠
朝代：宋

紅蓼黄花取次秋，籬笆處處碧牽牛。
風烟入眼俱成趣，祇恨田家歲薄收。
泊舟
作者：徐橫槊
朝代：宋

短蓬靜坐月窺船，斗轉參橫水底天。
傳語篙工低着語，恐驚沙觜白鷗眠。
極目亭
作者：徐次鐸
朝代：宋

幾點歸舟破暮烟，數行雁字落霞邊。
世間安得王摩詰，爲寫琴川作輞川。
极目亭
作者：徐次铎
朝代：宋
体裁：七言绝句

几点归舟破暮烟，数行雁字落霞边。世间安得王摩诘，为写琴川作辋川。
詩一首
作者：徐氏
朝代：宋

絮如柳陌三春雨，花落梨園一笛風。
百尺玉樓簾半捲，夜深人在水晶宮。
诗一首
作者：徐氏
朝代：宋
体裁：七言绝句

絮如柳陌三春雨，花落梨园一笛风。百尺玉楼帘半捲，夜深人在水晶宫。
中秋夕設醮洞霄宮
作者：徐沖淵
朝代：宋

老桂吹香古殿秋，瓊鐘敲處月當樓。
星壇露下斗光冷，天宇雲空灝氣浮。
羽客朝元鏘玉佩，寶熏凝霧靄金虯。
步虛政在千巖上，咫尺高靈想下游。
冰壺
作者：徐沖淵
朝代：宋

一泓雖淺清，長時自甘冷。
可憐病渴人，臨深垂短綆。
句
作者：徐沖淵
朝代：宋

破衲卷雲秋漠漠。
奉和御製秋懷詩二首·其一
作者：徐沖淵
朝代：宋

東壁星辰爛不收，夜涼河漢截天流。
芙蓉院靜琴三疊，翡翠簾開月一鈎。
黄屋非心辭大寶，碧雲有意思高秋。
金聲玉振掩前作，漢祖空懷猛士憂。
奉和御製秋懷詩二首·其二
作者：徐沖淵
朝代：宋

天末虹蜺晚未收，龍池新雨漲清流。
鷗緣適意頻依渚，魚不貪香懶上鈎。
賸喜三邊無警報，况當萬寶得成秋。
嘯歌高蹈羲皇上，不復深貽海內憂。
沖虛齋池荷
作者：徐沖淵
朝代：宋

道人埋甕作新塘，胸次五湖波渺茫。
太華移根聊戲劇，洄池分種不尋常。
冰壺夜浸綠荷露，玉鑒晚吹紅藕香。
可待秋風蓮子熟，會乘一葉汎滄浪。
清隠齋飲酒
作者：徐沖淵
朝代：宋

暖風薄雨輕烟散，晴日游絲飛絮亂。
竹窗午夢啼鳥驚，松軒晚飲幽人喚。
一壺碧酒如春濃，萬斛羈愁若冰泮。
興來索筆謾題詩，碧桃花下綸巾岸。
清音亭憩暑
作者：徐沖淵
朝代：宋

水落石澗鳴，中含太古音。
安得微妙人，寫入朱弦琴。
六月天不雨，赤日雲無陰。
道人憩其側，脫巾卧青林。
好風松上來，聊復披吾襟。
朱炎拆厚地，晴嵐冒高岑。
願分一勺泉，爲民作甘霖。
通明館灑掃二首·其一
作者：徐沖淵
朝代：宋

聖恩寬大放還鄉，便著草鞋挑鉢囊。
中路忽逢天柱詔，一行今侍玉皇香。
浮舟載月苕溪上，倚杖瞻雲魏闕旁。
身到通明上頭館，好山驚見暮蒼蒼。
通明館灑掃二首·其二
作者：徐沖淵
朝代：宋

逋客還山一笑咍，故人憐我不嫌猜。
曉猿夜鶴總歡喜，蕙帳草堂相與開。
可爲雨芽煙蕨住，直緣流水古松來。
枝巢若許鷦鷯借，投老此生真快哉。
題清音亭·其一
作者：徐沖淵
朝代：宋

新池碧甃玉囘環，一水來從天柱山。
試作流觴擬修禊，蘭亭風景坐追還。
題清音亭·其三
作者：徐沖淵
朝代：宋

泉聲飽聽玉琮琤，世路羊腸我倦行。
但得一觴仍一詠，不妨高枕寄浮生。
題清音亭·其二
作者：徐沖淵
朝代：宋

人間絲竹競哇淫，只有清流解洗心。
試論此山泉石看，茂林修竹勝山陰。
壽廣東陶漕·其一
作者：徐泳
朝代：宋

龜靈鶴爽一臞仙，膝上橫桐漱玉泉。
聞道妙堂訪耆舊，未容歸種石莊田。
壽廣東陶漕·其三
作者：徐泳
朝代：宋

古人風帽古人心，獨處胡床擁鼻吟。
曾道先生清似水，東籬無惜種黄金。
壽廣東陶漕·其二
作者：徐泳
朝代：宋

一幅飄飄漉酒巾，冰髯霜鬢兩清新。
欲知冠冕都無意，自是羲皇上上人。
壽廣東陶漕·其五
作者：徐泳
朝代：宋

曉了羅浮杳靄中，一琴一劍一枯筇。
官清便是長生訣，謾把丹砂問葛洪。
壽廣東陶漕·其四
作者：徐泳
朝代：宋

句激西江萬丈流，此心端欲賦歸休。
時時只把詩囊錦，換得蕭騷兩鬢秋。
寿广东陶漕
作者：徐泳
朝代：宋

龟灵鹤爽一臞仙，膝上横桐漱玉泉。闻道妙堂访耆旧，未容归种石庄田。一幅飘飘漉酒巾，冰髯霜鬓两清新。欲知冠冕都无意，自是羲皇上上人。古人风帽古人心，独处胡床拥鼻吟。曾道先生清似水，东篱无惜种黄金。句激西江万丈流，此心端欲赋归休。时时只把诗囊锦，换得萧骚两鬓秋。晓了罗浮杳霭中，一琴一剑一枯筇。官清便是长生诀，谩把丹砂问葛洪。
寿广东陶漕·其一
作者：徐泳
朝代：宋
体裁：七言绝句

龟灵鹤爽一臞仙，膝上横桐漱玉泉。闻道妙堂访耆旧，未容归种石庄田。
寿广东陶漕·其三
作者：徐泳
朝代：宋
体裁：七言绝句

古人风帽古人心，独处胡床拥鼻吟。曾道先生清似水，东篱无惜种黄金。
寿广东陶漕·其二
作者：徐泳
朝代：宋
体裁：七言绝句

一幅飘飘漉酒巾，冰髯霜鬓两清新。欲知冠冕都无意，自是羲皇上上人。
寿广东陶漕·其五
作者：徐泳
朝代：宋
体裁：七言绝句

晓了罗浮杳霭中，一琴一剑一枯筇。官清便是长生诀，谩把丹砂问葛洪。
寿广东陶漕·其四
作者：徐泳
朝代：宋
体裁：七言绝句

句激西江万丈流，此心端欲赋归休。时时只把诗囊锦，换得萧骚两鬓秋。
訪孔文學
作者：徐泳
朝代：宋

山遶晴溪水遶家，市槐壇杏夾溪斜。
門庭不剪青青草，留待春風兩部蛙。
访孔文学
作者：徐泳
朝代：宋

山绕晴溪水绕家，市槐坛杏夹溪斜。门庭不剪青青草，留待春风两部蛙。
访孔文学
作者：徐泳
朝代：宋

山遶晴溪水遶家，市槐坛杏夹溪斜。
门庭不剪青青草，留待春风两部蛙。
邑人张孝友亲殁庐墓六年有五色鸟集墓陇邑大夫张公侃旌其庐名其乡曰移风乡
作者：徐洪
朝代：宋
体裁：五言律诗

孝友闻张仲，贻谋直到今。六年枯血泪，五色集祥禽。表此励颓俗，来兹生孝心。移风名不忝，茂宰意良深。
邑人張孝友親歿廬墓六年有五色鳥集墓隴邑大夫張公侃旌其廬名其鄉曰移風鄉
作者：徐洪
朝代：宋

孝友聞張仲，貽謀直到今。
六年枯血淚，五色集祥禽。
表此勵頹俗，來茲生孝心。
移風名不忝，茂宰意良深。
冷泉亭
作者：徐涓
朝代：宋

畏天炎炎烁太虚，倚栏冰雪冷生肤。
百川万壑非无水，洗得人间热恼无。
冷泉亭
作者：徐涓
朝代：宋
体裁：七言绝句

畏日炎炎烁太虚，倚栏冰雪冷生肤。百川万壑非无水，洗得人间热恼无。
冷泉亭
作者：徐涓
朝代：宋

畏日炎炎爍太虛，倚欄冰雪冷生膚。
百川萬壑非無水，洗得人間熱惱無。
和高庙净明院梅岩御制韵二首
作者：徐清叟
朝代：宋

千年奎画照苍霞，酬唱官梅竹外斜。恭想皇灵天阙上，归疆犹惜洛阳花。偶因祀事访丹霞，寺古山深石径斜。冲冻细寻梅信息，枝头喜见状元花。
和高庙净明院梅岩御制韵二首·其二
作者：徐清叟
朝代：宋

偶因祀事访丹霞，寺古山深石径斜。冲冻细寻梅信息，枝头喜见状元花。
和高庙浄明院梅岩御制韵二首·其一
作者：徐清叟
朝代：宋
体裁：七言绝句

千年奎画照苍霞，酬唱官梅竹外斜。恭想皇灵天阙上，归疆犹惜洛阳花。
和高庙浄明院梅岩御制韵二首·其二
作者：徐清叟
朝代：宋

偶因祀事访丹霞，寺古山深石径斜。
衝冻细寻梅信息，枝头喜见状元花。
和高廟浄明院梅巖御製韵二首·其一
作者：徐清叟
朝代：宋

千年奎畫照蒼霞，酬唱官梅竹外斜。
恭想皇靈天闕上，歸疆猶惜洛陽花。
和高廟浄明院梅巖御製韵二首·其二
作者：徐清叟
朝代：宋

偶因祀事訪丹霞，寺古山深石徑斜。
衝凍細尋梅信息，枝頭喜見狀元花。
害贾平章
作者：徐清叟
朝代：宋

扑面京画尘影华，杜鹃声底客思家。
久陪宰相堂中食，五拜夫人庙里花。
和气薰蒸由地主，孤根容易发天葩。
双壶走迸悭琼报，聊宁头纲六饼茶。
寄賈平章
作者：徐清叟
朝代：宋

撲面京塵鬢影華，杜鵑聲底客思家。
久陪宰相堂中食，五拜夫人廟裏花。
和氣薰蒸由地主，孤根容易發天葩。
雙壺走迸慳瓊報，聊寄頭綱六餠茶。
寄贾平章
作者：徐清叟
朝代：宋

扑面京尘鬓影华，杜鹃声底客思家。
久陪宰相堂中食，五拜夫人庙裏花。
和气熏蒸由地主，孤根容易发天葩。
双壶走迸悭琼报，聊寄头纲六餠茶。
寄贾平章
作者：徐清叟
朝代：宋

扑面京尘鬓影华，杜鹃声底客思家。久陪宰相堂中食，五拜夫人庙里花。和气薰蒸由地主，孤根容易发天葩。双壶走迸悭琼报，聊寄头纲六饼茶。
癸丑十月二日上天竺寺祈晴
作者：徐清叟
朝代：宋

金泥滑滑溅雕鞍，虔走珍祠谒宰官。
积雨水添湖面阔，久阴云护岭头寒。
妨收是处田家苦，开霁何时后土乾。
现出日光须佛力，少令忧国雨心宽。
癸丑十月二日上天竺寺祈晴
作者：徐清叟
朝代：宋

金泥滑滑溅雕鞍，虔走禋祠谒宰官。积雨水添湖面阔，久阴云护岭头寒。妨收是处田家苦，开霁何时后土乾。现出日光须佛力，少令忧国寸心宽。
癸丑十月二日上天竺寺祈晴
作者：徐清叟
朝代：宋

金泥滑滑溅雕鞍，虔走禋祠谒宰官。
积雨水添湖面阔，久阴云护岭头寒。
妨收是处田家苦，开霁何时后土干。
现出日光须佛力，少令忧国寸心宽。
癸丑十月二日上天竺寺祈晴
作者：徐清叟
朝代：宋

金泥滑滑濺雕鞍，虔走禋祠謁宰官。
積雨水添湖面闊，久陰雲護嶺頭寒。
妨收是處田家苦，開霽何時后土乾。
現出日光須佛力，少令憂國寸心寬。
贈常庵江羽士
作者：徐清叟
朝代：宋

九曲溪頭活計，三生石上精魂。
沓沓閒雲何處，空山明月啼猿。
贈建寧妓唐玉
作者：徐清叟
朝代：宋

上國新行巧樣花，一枝聊插鬢雲斜。
嬌羞未肯從郎意，故把芳容半面遮。
赠常庵江羽士
作者：徐清叟
朝代：宋
体裁：六言诗

九曲溪头活计，三生石上精魂。沓沓閒云何处，空山明月啼猿。
赠常庵江羽士
作者：徐清叟
朝代：宋

九曲溪头活计，三生石上精魂，
沓沓间云何处，空山明月啼猿。
赠建宁妓唐玉
作者：徐清叟
朝代：宋
体裁：七言绝句

上国新行巧样花，一枝聊插鬓云斜。娇羞未肯从郎意，故把芳容半面遮。
題會江驛
作者：徐清叟
朝代：宋

高閣盈千尺，征人借一棲。
水連天上下，山會浙東西。
炊甑榮枯幻，浮雲出處齊。
感時心欲醉，風雨更凄迷。
题会江驿
作者：徐清叟
朝代：宋
体裁：五言律诗

高阁盈千尺，征人借一栖。水连天上下，山会浙东西。炊甑荣枯幻，浮云出处齐。感时心欲醉，风雨更凄迷。
题会江驿
作者：徐清叟
朝代：宋

高阁盈千尽，征人借一棲。
水连天上下，山会浙东西。
炊甑荣枯幻，浮云出处齐。
感时心欲醉，风雨更凄迷。
賀山
作者：徐灼
朝代：宋

昔人來隱遯，茲山始得名。
巖扃鎖積翠，石罅流餘清。
花石今何在，菁茅久已生。
爲言唐賀老，千載有殊情。
贺山
作者：徐灼
朝代：宋

昔人来隐遁，兹山始得名。岩扃锁积翠，石罅流馀清。花石今何在，菁茅久已生。为言唐贺老，千载有殊情。
贺山
作者：徐灼
朝代：宋

昔人来隐遯，兹山始得名。
岩扃锁积翠，石罅流余清。
花石今何在，菁茅久已生。
为言唐贺老，千载有殊情。
三峡吟
作者：徐照
朝代：宋
体裁：古风

山水七百里，上有青枫林。啼猿不自愁，愁落行人心。
三峽吟
作者：徐照
朝代：宋

山水七百里，上有青楓林。
啼猿不自愁，愁落行人心。
三閣詞·其一
作者：徐照
朝代：宋

龔孔與麗華，迷昏竟宵晝。
只知歡似前，豈知禍萌後。
三閣詞·其二
作者：徐照
朝代：宋

三閣變瓦礫，歡樂一時休。
草沒石井欄，草亦爲汝羞。
三阁词
作者：徐照
朝代：宋

龚孔与丽华，迷昏竟宵昼。只知欢似前，岂知祸萌后。三阁变瓦砾，欢乐一时休。草没石井栏，草亦为汝羞。
三阁词·其一
作者：徐照
朝代：宋
体裁：五言绝句

龚孔与丽华，迷昏竟宵昼。只知欢似前，岂知祸萌后。
三阁词二首
作者：徐照
朝代：宋
体裁：五言绝句

三阁变瓦砾，欢乐一时休。草没石井栏，草亦为汝羞。
三阁词二首
作者：徐照
朝代：宋

龚孔与丽华，迷昏章宵昼。
只知欢似前，岂知祸萌后。
上封寺
作者：徐照
朝代：宋

步經千萬歇，兩日至山平。
磬逐爐香盡，猿摇樹雪傾。
昔曾因畫見，誰擬得吟行。
又出穹林閣，終宵看日生。
上封寺
作者：徐照
朝代：宋

步经千万歇，两日至山平。
磬逐炉香尽，猿摇树雪倾。
昔曾因画见，谁拟得吟行。
又出穹林阁，终农看日生。
上封寺
作者：徐照
朝代：宋
体裁：五言律诗

步经千万歇，两日至山平。磬逐炉香尽，猿摇树雪倾。昔曾因画见，谁拟得吟行。又出穹林阁，终宵看日生。
上木詹事生日十月十五
作者：徐照
朝代：宋

客花十月开湘桃，蓬天春浅霞烟高。仙郎玩世跨鹏海，红龙紫仗青童翿。星斗心胸□□□，笔端衮衮惊沧涛。天皇庚申开凤历，百八十岁生夔皋。彤庭射策鬼斗□，虎符分寄梁悬刀。承华出入汉长吏，画图周室诸侯朝。绫绮连钱蔽华屋，神奎秘画黄金标。鹤嘴瓶深贮沆瀣，西峰倒碧翻蒲萄。
上木詹事生日十月十五
作者：徐照
朝代：宋

客花十月开湘桃，蓬天春浅霞烟高。
僊郎玩世跨鹏海，红龙紫仗青童翿。
星斗心胸□□□，笔端衮衮惊沧涛。
天皇庚申开凤历，百八十岁生夔皋。
彤庭射策鬼斗□，虎符分寄梁悬刀。
承华出入汉长吏，画图周室诸侯朝。
绫绮连钱蔽华屋，神奎秘画黄金标。
鹤嘴瓶深贮沆瀣，西峰倒碧翻蒲萄。
上木詹事生日十月十五
作者：徐照
朝代：宋

客花十月開湘桃，蓬天春淺霞煙高。
僊郎玩世跨鵬海，紅龍紫仗青童翿。
星斗心胸□□□，筆端衮衮驚滄濤。
天皇庚申開鳳曆，百八十歲生夔臯。
彤庭射策鬼斗□，虎符分寄梁懸刀。
承華出入漢長吏，畫圖周室諸侯朝。
綾綺連錢蔽華屋，神奎秘畫黄金標。
鶴嘴瓶深貯沆瀣，西峰倒碧翻蒲萄。
不寐
作者：徐照
朝代：宋

拥衾多不寐，吟思被愁分。雪气冲帘入，鸿声带雨闻。儿饥因废学，亲没未营坟。何致贫如此，肝肠痛莫云。
不寐
作者：徐照
朝代：宋

拥衾多不寐，吟思被愁分。
雪气衝帘入，鸿声带雨闻。
儿饥因废学，亲没未营坟。
何致贫如此，肝肠痛莫云。
不寐
作者：徐照
朝代：宋

擁衾多不寐，吟思被愁分。
雪氣衝簾入，鴻聲带雨聞。
兒饑因廢學，親沒未營墳。
何致貧如此，肝腸痛莫云。
中夕
作者：徐照
朝代：宋
体裁：五言律诗

中夕独依依，闲行未掩扉。水边山出月，松上雨沾衣。棹响初如近，萤光渐欲稀。不甘尘内事，长与此心违。
中夕
作者：徐照
朝代：宋

中夕獨依依，閑行未掩扉。
水邊山出月，松上雨沾衣。
棹響初如近，螢光漸欲稀。
不甘塵內事，長與此心違。
会宿赵紫芝宅
作者：徐照
朝代：宋
体裁：五言律诗

残烛照屏风，高堂暑气空。初旬长少月，半夜忽来鸿。旧集三年久，清吟四坐同。城楼杀更点，声在雨声中。
会饮鲍史君池
作者：徐照
朝代：宋

案上一琴书数卷，不须此地有笙歌。
厌居市井观天小，喜到君家见月多。
叶满地飞随步履，鹤於人熟听吟哦。
明朝也向山上去，手把松枝养太和。
会饮鲍史君池台
作者：徐照
朝代：宋
体裁：七言律诗

案上一琴书数卷，不须此地有笙歌。厌居市井观天小，喜到君家见月多。叶满地飞随步履，鹤于人熟听吟哦。明朝也向山中去，手把松枝养太和。
低飛雀
作者：徐照
朝代：宋

雀飛不高丈，啾啾聚榛菅。
太倉有腐粟，安得悅爾顔。
弋人四驚逐，飛投網羅間。
巢中衆雛鳴，望其母來還。
低飞雀
作者：徐照
朝代：宋
体裁：古风

雀飞不高丈，啾啾聚榛菅。太仓有腐粟，安得悦尔颜。弋人四惊逐，飞投网罗间。巢中众雏鸣，望其母来还。
何所归
作者：徐照
朝代：宋

笭箵下后湾，彴略下前浦。游鳞栖身更何所。
促促詞
作者：徐照
朝代：宋

促促復促促，東家歡欲歌，西家悲欲哭。
丈夫力耕長忍饑，老婦勤織長無衣。
東家鋪兵不出戶，父爲節級兒抄簿。
一年兩度請官衣，每月請米一石五。
小兒作軍送文字，旬日一輪怨辛苦。
促促词
作者：徐照
朝代：宋

促促复促促，东家欢欲歌，西家悲欲哭。丈夫力耕长忍饥，老妇勤织长无衣。东家铺兵不出户，父为节级儿抄簿。一年两度请官衣，每月请米一石五。小儿作军送文字，旬日一轮怨辛苦。
促促词
作者：徐照
朝代：宋

促促復促促，东家欢欲歌，西家悲欲哭。
丈夫力耕长忍饥，老妇勤织长无衣。
东家铺兵不出户，父为节级儿抄簿。
一年两度请官衣，每月请米一石五。
小儿作军送文字，旬日一轮怨辛苦。
信州水南
作者：徐照
朝代：宋
体裁：五言律诗

众寺临溪上，东西屋数间。诗传叔伦句，真认贯休颜。柳过深潭碧，人随白鸟还。斜阳三百里，高甚水晶山。
信州水南
作者：徐照
朝代：宋

衆寺臨溪上，東西屋數間。
詩傳叔倫句，真認貫休顔。
柳過深潭碧，人隨白鳥還。
斜陽三百里，高甚水晶山。
光武庙
作者：徐照
朝代：宋
体裁：五言律诗

帐闭炉烟聚，山龙帝者衣。真人元有道，社鬼忽无威。画剥金犹在，碑平字半非。鼓鸣村犬吠，祭罢数翁归。
光武廟
作者：徐照
朝代：宋

帳閉爐煙聚，山龍帝者衣。
真人元有道，社鬼忽無威。
畫剝金猶在，碑平字半非。
鼓鳴村犬吠，祭罷數翁歸。
入湘二首
作者：徐照
朝代：宋

入湘无浊水，天亦悯忠臣。阴结鱼龙气，香闻兰杜春。高吟方有思，静望忽伤神。舟上多渔父，应无似昔人。土若丹砂颜色赤，山无高势小成丛。江船未惯行湘水，越客新能下楚风。兰杜满汀过绿草，鸳鸯近日别轻鸿。地涂先识永陵郡，曾看邻翁画轴中。
入湘二首·其一
作者：徐照
朝代：宋
体裁：五言律诗

入湘无浊水，天亦悯忠臣。阴结鱼龙气，香闻兰杜春。高吟方有思，静望忽伤神。舟上多渔父，应无似昔人。
入湘二首·其一
作者：徐照
朝代：宋

入湘無濁水，天亦憫忠臣。
陰結魚龍氣，香聞蘭杜春。
高吟方有思，靜望忽傷神。
舟上多漁父，應無似昔人。
入湘二首·其二
作者：徐照
朝代：宋

土若丹砂顔色赤，山無高勢小成叢。
江船未慣行湘水，越客新能下楚風。
蘭杜滿汀過綠草，鴛鴦近日別輕鴻。
地塗先識永陵郡，曾看鄰翁畫軸中。
入湘二首·其二
作者：徐照
朝代：宋
体裁：七言律诗

土若丹砂颜色赤，山无高势小成丛。江船未惯行湘水，越客新能下楚风。兰杜满汀过绿草，鸳鸯近日别轻鸿。地涂先识永陵郡，曾看邻翁画轴中。
净光山四咏呈水心先生·宿觉庵
作者：徐照
朝代：宋

公说曹溪事，经今六百年。庵基平地筑，碑记远人传。种竹初遮日，疏岩只欠泉。自当居鼎鼐，岂在学修禅。高顶宜登望，吾州见地形。水通蛮国远，山出海门青。藓径僧行迹，风枝鹤退翎。公能同众乐，私帑建官亭。不见日东上，西原雨一晴。逐时看景异，风物入诗清。立久飞云灭，身高去鸟平。石峰何处是，归思忽然生。片山唐国赐，茶有数根留。几番见人说，今朝还独游。远波分段白，宿霭向晴收。却有觉庵主，犹能学道州。
净光山四咏呈水心先生·宿觉庵
作者：徐照
朝代：宋

公说曹溪事，经今六百年。
庵基平地筑，碑记远人传。
种竹初遮日，蔬岩只欠泉。
自当居鼎鼐，岂在学修禅。
净光山四咏呈水心先生·绝境亭
作者：徐照
朝代：宋

高顶宜登高，吾州见地形。
水通蛮国远，山出海门青。
藓径僧行迹，风枝鹤退翎。
公能同众乐，私帑建官亭。
分題得漁村晚照
作者：徐照
朝代：宋

漁師得魚繞溪賣，小船橫繫柴門外。
出門老嫗喚雞犬，收歛蓑衣屋頭曬。
賣魚得酒又得錢，歸來醉倒地上眠。
小兒啾啾問煮米，白鷗飛去蘆花煙。
分题得渔村晚照
作者：徐照
朝代：宋

渔师得鱼绕溪卖，小船横系柴门外。
出门老妪唤鸡犬，张敛蓑衣屋头晒。
卖鱼得酒又得钱，归来醉倒地上眠。
小儿啾啾问煮米，白鸥飞去芦花烟。
分题得渔村晚照
作者：徐照
朝代：宋

渔师得鱼绕溪卖，小船横系柴门外。出门老妪唤鸡犬，收敛蓑衣屋头晒。卖鱼得酒又得钱，归来醉倒地上眠。小儿啾啾问煮米，白鸥飞去芦花烟。
分题得渔村晚照
作者：徐照
朝代：宋

渔师得鱼绕溪卖，小船横繫柴门外。
出门老妪唤鸡犬，收敛蓑衣屋头晒。
卖鱼得酒又得钱，归来醉倒地上眠。
小儿啾啾问煮米，白鸥飞去芦花烟。
刘明远会宿翁灵舒西斋
作者：徐照
朝代：宋
体裁：五言律诗

秋色侵肌骨，还将鬓色侵。自来难会宿，安得废清吟。竹露滋丛菊，邻钟觉曙禽。城中同此月，不起故山心。
劉明遠會宿翁靈舒西齋
作者：徐照
朝代：宋

秋色侵肌骨，還將鬢色侵。
自來難會宿，安得廢清吟。
竹露滋叢菊，鄰鍾覺曙禽。
城中同此月，不起故山心。
劝鱼吟
作者：徐照
朝代：宋

一寒游鱼不可见，春暖游鱼初见面。
渊清人稀鱼可游，劝鱼切勿亲金鈎。
劝鱼吟
作者：徐照
朝代：宋

一寒游鱼不可见，春暖游鱼初见面。渊清人稀鱼可游，劝鱼切勿亲金钩。
勸魚吟
作者：徐照
朝代：宋

一寒遊鱼不可見，春暖遊鱼初見面。
淵清人稀魚可遊，勸魚切勿親金鈎。
南岳万年松
作者：徐照
朝代：宋
体裁：五言律诗

所高无二丈，盘折数枝悬。两树死一树，多年言万年。节坚全化石，根蠹半盛泉。便可招琴悟，相同把笔传。
南嶽萬年松
作者：徐照
朝代：宋

所高無二丈，盤折數枝懸。
兩樹死一樹，多年言萬年。
節堅全化石，根蠹半盛泉。
便可招琴悟，相同把筆傳。
南歌子
作者：徐照
朝代：宋
体裁：词

帘影筛金线，炉烟袅翠丝。菰芽新出满盆池。唤取玉瓶添水、买鱼儿。意取钗重碧，慵梳髻翅垂。相思无处说相思。笑把画罗小扇、觅春词。
南歌子
作者：徐照
朝代：宋

簾影篩金線，爐煙篆翠絲。菰芽新出滿盆池。喚起玉瓶添水、養魚兒。意取釵蟲碧，慵梳髻翅垂。相思無處說相思。笑把畫羅小扇、覓春詞。
南歌子·帘影筛金线
作者：徐照
朝代：宋
体裁：词

帘影筛金线，炉烟篆翠丝。菰芽新出满盆池。唤起玉瓶添水、养鱼儿。意取钗虫碧，慵梳髻翅垂。相思无处说相思。笑把画罗小扇、觅春词。
古怨曲
作者：徐照
朝代：宋
体裁：古风

易得君知音，难得君知心。纵然恩意短，宁使言语深。渴饮贪泉水，倦息恶木阴。傥涉不美名，曷可销烦襟。
古怨曲
作者：徐照
朝代：宋

易得君知音，難得君知心。
縱然恩意短，寧使言語深。
渴飲貪泉水，倦息惡木陰。
儻涉不美名，曷可銷煩襟。
各远祸
作者：徐照
朝代：宋

拙鸠巢杉刺棚，曙出昏入俱不鸣。
双雏脱壳羽翅生，母来哺餵雏无声。
鸠能默默各远祸，一日高飞啄庭果。
各远祸
作者：徐照
朝代：宋

拙鸠营巢杉刺棚，曙出昏入俱不鸣。双雏脱壳羽翅生，母来哺喂雏无声。鸠能默默各远祸，一日高飞啄庭果。
各远祸
作者：徐照
朝代：宋

拙鸠营巢杉刺棚，曙出昏入俱不鸣。
双雏脱殻羽翅生，母来哺餵雏无声。
鸠能默默各远祸，一日高飞啄庭果。
各遠禍
作者：徐照
朝代：宋

拙鳩營巢杉刺棚，曙出昏入俱不鳴。
雙雛脫殻羽翅生，母來哺餵雛無聲。
鳩能默默各遠禍，一日高飛啄庭果。
同刘孝若野步
作者：徐照
朝代：宋

杖屦相随步野田，坐临阶石和诗篇。要看隔水人家菊，试借系门渔父船。且缓归情知有月，不生酒兴为无钱。寒来莫问家中事，才得身闲即是仙。
同刘孝若野步
作者：徐照
朝代：宋

杖屦相随步野田，坐临阶石和诗篇。
要看隔水人家菊，试借繫门渔父船。
且缓归情知有月，不生酒兴为无钱。
寒来莫问家中事，纔得身闲即是仙。
同刘孝若野步
作者：徐照
朝代：宋

杖屨相随步野田，坐临阶石和诗篇。
要看隔水人家菊，试借系门渔父船。
且缓归情知有月，不生酒兴为无钱。
寒来莫问家中事，才得身闲即是仙。
同劉孝若野步
作者：徐照
朝代：宋

杖屨相隨步野田，坐臨階石和詩篇。
要看隔水人家菊，試借繫門漁父船。
且緩歸情知有月，不生酒興爲無錢。
寒來莫問家中事，纔得身閑即是仙。
同地歌
作者：徐照
朝代：宋
体裁：古风

堂前种黄葵，百结种葵畔。同地不同心，徒令永相见。
同地歌
作者：徐照
朝代：宋

堂前種黄葵，百結種葵畔。
同地不同心，徒令永相見。
同徐文淵登永州高山寺
作者：徐照
朝代：宋

畫圖舊識高山寺，今在高山寺裏行。
千古嶮峰長自直，一春瀟水未曾清。
孤城吹角寒猿應，破屋尋碑野鼠驚。
天遣二人來遠地，要將新景就詩名。
同徐文渊登永州高山寺
作者：徐照
朝代：宋

画图旧识高山寺，今在高山寺裏行。
千古崄峰长自直，一春潇水未曾清。
孤城吹角寒猿应，破屋寻碑野鼠惊。
天遣二人来远地，要将新景就诗名。
同徐文渊登永州高山寺
作者：徐照
朝代：宋

画图旧识高山寺，今在高山寺里行。千古崄峰长自直，一春潇水未曾清。孤城吹角寒猿应，破屋寻碑野鼠惊。天遣二人来远地，要将新景就诗名。
同徐文渊登永州高山寺
作者：徐照
朝代：宋

画图旧识高山寺，今在高山寺里行。
千古险峰长自直，一春潇水未曾清。
孤城吹角寒猿应，破屋寻碑野鼠惊。
天遣二人来远地，要将新景就诗名。
同赵紫芝宿翁灵舒所居
作者：徐照
朝代：宋

不期欣会面，如即失炎蒸。废寝看迟月，同吟忆远僧。过旬河复见，无雨露多凝。得句争书写，蛾飞扑灭灯。
同赵紫芝宿翁灵舒所居
作者：徐照
朝代：宋

不期欣会面，如即失炎蒸。
废寝看迟月，同吟忆远僧。
过旬河復见，无雨露多凝。
得句争书写，蛾飞扑灭灯。
同赵紫芝宿翁灵舒所居
作者：徐照
朝代：宋

不期欣会面，如即失炎蒸。
废寝看迟月，同吟忆远僧，
过旬河复见，无雨露多凝。
得句争书写，蛾飞扑灭灯。
同趙紫芝宿翁靈舒所居
作者：徐照
朝代：宋

不期欣會面，如即失炎蒸。
廢寢看遲月，同吟憶遠僧。
過旬河復見，無雨露多凝。
得句爭書寫，蛾飛撲滅燈。
和潘德久喜徐文淵趙紫芝還里
作者：徐照
朝代：宋

故交南北去，誰復念幽人。
夕別驚初見，相知樂似新。
竹聲當暑浄，茶味得泉珍。
貧與詩相涉，詩清不怨貧。
和潘德久喜徐文渊赵紫芝还里
作者：徐照
朝代：宋

故交南北去，谁复念幽人。夕别惊初见，相知乐似新。竹声当暑净，茶味得泉珍。贫与诗相涉，诗清不怨贫。
和潘德久喜徐文渊赵紫芝还里
作者：徐照
朝代：宋

故交南北去，谁復念幽人。
夕别惊初见，相知乐似新。
竹声当暑浄，茶味得泉珍。
贫与诗相涉，诗清不怨贫。
和翁常之
作者：徐照
朝代：宋
体裁：七言绝句

八尺蕲州桃竹簟，坐来疑是水侵裳。垂杨叶下闲吟久，又与鸣蝉共晚凉。
和翁常之
作者：徐照
朝代：宋

八尺蘄州桃竹簟，坐來疑是水侵裳。
垂楊葉下閑吟久，又與鳴蟬共晚凉。
和翁灵舒冬日书事
作者：徐照
朝代：宋

石缝敲冰水，凌寒自煮茶。梅迟思闰月，枫远误春花。贫喜田新长，吟令鬓已华。城中寻小屋，岁晚欲移家。秀句出寒饿，从人笑过清。步溪波逐影，吟竹鸟应声。酒里安天运，春边见物情。耕桑犹罄乐，何事可营生。十日南山雪，今朝又北风。烧冲崖石断，梅映野堂空。难语伤时事，无成愧野翁。一生吟思味，独喜与君同。
和翁灵舒冬日书事·其一
作者：徐照
朝代：宋
体裁：五言律诗

石缝敲冰水，凌寒自煮茶。梅迟思闰月，枫远误春花。贫喜田新长，吟令鬓已华。城中寻小屋，岁晚欲移家。
和翁灵舒冬日书事·其三
作者：徐照
朝代：宋

十日南山雪，今朝又北风。烧冲崖石断，梅映野堂空。难语伤时事，无成愧野翁。一生吟思味，独喜与君同。
和翁灵舒冬日书事·其三
作者：徐照
朝代：宋

十日南山雪，今朝又北风。
烧衝崖石断，梅映野堂空。
难语伤时事，无成愧野翁。
一生吟思味，独喜与君同。
和翁灵舒冬日书事·其二
作者：徐照
朝代：宋

秀句出寒饿，从人笑过清。步溪波逐影，吟竹鸟应声。酒里安天运，春边见物情。耕桑犹罄乐，何事可营生。
和翁灵舒冬日书事·其二
作者：徐照
朝代：宋

秀句出寒饿，从人笑过清。
步溪波逐影，吟竹鸟譍声。
酒裏安天运，春边见物情。
耕桑犹罄乐，何事可营生。
和翁灵舒冬日书事三首
作者：徐照
朝代：宋

十日南山雪，今朝又北风。
烧冲崖石断，梅映野常空。
难语伤时事，无成愧野翁。
一生吟思味，独喜与君同。
和翁灵舒冬日书事三首
作者：徐照
朝代：宋

石缝敲冰水，凌寒自煮茶。
梅迟思闰月，梅远误春花。
贫喜田新长，吟令鬓已华。
城中寻小屋，岁晚欲移家。
和翁灵舒冬日书事三首
作者：徐照
朝代：宋

秀句出寒饿，从人笑过清。
步溪波逐影，吟竹鸟譍声。
酒里安天运，春边见物情。
耕桑犹罄乐，何事可营生。
和翁靈舒冬日書事·其一
作者：徐照
朝代：宋

石縫敲冰水，凌寒自煮茶。
梅遲思閏月，楓遠誤春花。
貧喜田新長，吟令鬢已華。
城中尋小屋，歲晚欲移家。
和翁靈舒冬日書事·其三
作者：徐照
朝代：宋

十日南山雪，今朝又北風。
燒衝崖石斷，梅映野堂空。
難語傷時事，無成愧野翁。
一生吟思味，獨喜與君同。
和翁靈舒冬日書事·其二
作者：徐照
朝代：宋

秀句出寒餓，從人笑過清。
步溪波逐影，吟竹鳥譍聲。
酒裏安天運，春邊見物情。
耕桑猶罄樂，何事可營生。
哭居塵禪師
作者：徐照
朝代：宋

今朝聞實信，一隻海船遥。
此世永相隔，何僧可與交。
茶從秋後盡，門絕月中敲。
昨夜山家夢，親曾到石橋。
哭居尘禅师
作者：徐照
朝代：宋

今朝闻实信，一只海船遥。此世永相隔，何僧可与交。茶从秋后尽，门绝月中敲。昨夜山家梦，亲曾到石桥。
哭居尘禅师
作者：徐照
朝代：宋

今朝闻实信，一隻海船遥。
此世永相隔，何僧可与交。
茶从秋后尽，门绝月中敲。
昨夜山家梦，亲曾到石桥。
哭潘德久
作者：徐照
朝代：宋

不得身为郡，归来两鬓青。方言营隐地，岂拟落文星。字有佳人学，琴无野鹤听。伤心共吟处，残墨在窗棂。
哭潘德久
作者：徐照
朝代：宋

不得身为郡，归来两鬓青。
方言营隐地，岂拟落文星。
字有佳人学，琴无野鹤听。
伤心共吟边，残墨在窗棂。
哭潘德久
作者：徐照
朝代：宋

不得身为郡，归来两鬓青。
方言营隠地，岂拟落文星。
字有佳人学，琴无野鹤听。
伤心共吟处，残墨在窗櫺。
哭潘德久
作者：徐照
朝代：宋

不得身爲郡，歸來兩鬢青。
方言營隠地，豈擬落文星。
字有佳人學，琴無野鶴聽。
傷心共吟處，殘墨在窗櫺。
哭翁誠之·其一
作者：徐照
朝代：宋

因識詩情性，爲官亦是清。
吉人天不祐，直道世難行。
寄諷曾稱菊，思歸或上城。
贈余詩一軸，追和隔今生。
哭翁誠之·其二
作者：徐照
朝代：宋

高義似君稀，思量淚滴衣。
公餘長對坐，路遠未容歸。
橘井嘗甘冷，蘭亭辨是非。
誰憐窮賈島，臨老失棲依。
哭翁诚之
作者：徐照
朝代：宋

因识诗情性，为官亦是清。吉人天不祐，直道世难行。寄讽曾称菊，思归或上城。赠余诗一轴，追和隔今生。高义似君稀，思量泪滴衣。公馀长对坐，路远未容归。橘井尝甘冷，兰亭辨是非。谁怜穷贾岛，临老失栖依。
哭翁诚之·其一
作者：徐照
朝代：宋

因识诗情性，为官亦是清。
吉人天不佑，直道世难行。
寄讽曾称菊，思归或上城。
赠余诗一轴，追和隔今生。
哭翁诚之·其一
作者：徐照
朝代：宋

因识诗情性，为官亦是清。吉人天不祐，直道世难行。寄讽曾称菊，思归或上城。赠余诗一轴，追和隔今生。
哭翁诚之·其二
作者：徐照
朝代：宋

高义似君稀，思量泪滴衣。
公余长对坐，路远未容归。
橘井尝甘冷，兰亭辨是非。
谁怜穷贾岛，临老失栖依。
哭翁诚之·其二
作者：徐照
朝代：宋

高义似君稀，思量泪滴衣。公馀长对坐，路远未容归。橘井尝甘冷，兰亭辨是非。谁怜穷贾岛，临老失栖依。
哭鮑清卿·其一
作者：徐照
朝代：宋

立性全夷淡，移家避俗氛。
酒醺馿倒載，吟苦鶴曾聞。
連任虛分竹，長年祇愛雲。
傷心見兒輩，猶讀舊時文。
哭鮑清卿·其二
作者：徐照
朝代：宋

一病居閑久，恩榮自及孫。
真傳未老貌，禪贊在山言。
沙鳥巢庭樹，漁舟泊水門。
重來舊游處，空有竹輿存。
哭鲍清卿
作者：徐照
朝代：宋

一病居闲久，恩荣自及孙。
真传未老貌，神赞在山言。
沙鸟巢庭树，渔舟泊水门。
重来旧游处，空有竹舆存。
哭鲍清卿
作者：徐照
朝代：宋

立性全夷淡，移家避俗氛。酒醺驴倒载，吟苦鹤曾闻。连任虚分竹，长年祇爱云。伤心见儿辈，犹读旧时文。一病居闲久，恩荣自及孙。真传未老貌，禅赞在山言。沙鸟巢庭树，渔舟泊水门。重来旧游处，空有竹舆存。
哭鲍清卿
作者：徐照
朝代：宋

立性全夷淡，移有避俗氛。
酒醺驴到载，吟苦鹤曾闻。
连任虚分竹，长年只爱云。
伤心见儿辈，犹读旧时文。
哭鲍清卿·其一
作者：徐照
朝代：宋

立性全夷淡，移家避俗氛。
酒醺馿倒载，吟苦鹤曾闻。
连任虚分竹，长年祇爱云。
伤心见儿辈，犹读旧时文。
哭鲍清卿·其一
作者：徐照
朝代：宋

立性全夷淡，移家避俗氛。酒醺驴倒载，吟苦鹤曾闻。连任虚分竹，长年祇爱云。伤心见儿辈，犹读旧时文。
哭鲍清卿·其二
作者：徐照
朝代：宋
体裁：五言律诗

一病居闲久，恩荣自及孙。真传未老貌，禅赞在山言。沙鸟巢庭树，渔舟泊水门。重来旧游处，空有竹舆存。
商人妇
作者：徐照
朝代：宋
体裁：古风

百尺樯竿过酒楼，竹标雉尾信风头。高鬟粉项商人妇，不识人间离别愁。
商人婦
作者：徐照
朝代：宋

百尺檣竿過酒樓，竹標雉尾信風頭。
高鬟粉項商人婦，不識人間離別愁。
喜翁卷至
作者：徐照
朝代：宋

开裳坐岩石，静僻胜尘区。禽落闲庭果，荷侵湿岸蒲。高情天外远，暑气竹间无。浅井瓦瓶汲，低床桃簟铺。江声空槛树，烧影照巢乌。困睡抛书册，悲吟缺玉壶。浮生如梦幻，世事任凫卢。但得过从乐，无嫌此地迂。
喜翁卷至
作者：徐照
朝代：宋

开裳坐岩石，静僻胜尘区。
禽落闲庭果，荷侵湿岸蒲。
高情天外远，暑气竹间无。
浅井瓦瓶汲，低床桃簟铺。
江声空槛树，烧影照巢乌。
困睡抛书册，悲吟缺玉壶。
浮生如梦幻，世事任鳬卢。
但得过从乐，无嫌此地迂。
喜翁卷至
作者：徐照
朝代：宋

開裳坐巖石，靜僻勝塵區。
禽落閑庭果，荷侵濕岸蒲。
高情天外遠，暑氣竹間無。
淺井瓦瓶汲，低床桃簟鋪。
江聲空檻樹，燒影照巢烏。
困睡拋書冊，悲吟缺玉壺。
浮生如夢幻，世事任鳬盧。
但得過從樂，無嫌此地迂。
喜蒋德瞻还里
作者：徐照
朝代：宋
体裁：五言律诗

长作汤村梦，今来免所思。丹灵年命永，琴裂壁风吹。开户秋花发，终经午饭迟。岳阳何日去，后集要君诗。
喜蔣德瞻還里
作者：徐照
朝代：宋

長作湯村夢，今來免所思。
丹靈年命永，琴裂壁風吹。
開戶秋花發，終經午飯遲。
岳陽何日去，後集要君詩。
塔山作
作者：徐照
朝代：宋

东岸沙新淤，西村半失田。夕阳明望外，寒雁落愁边。懒下遮风帽，谁添买酒钱。小坡人不渡，灯火压潮船。
塔山作
作者：徐照
朝代：宋

东岸沙新淤，西村半失田。
夕阳明望外，寒鴈落愁边。
懒下遮风帽，谁添买酒钱。
小坡人不渡，灯火压潮船。
塔山作
作者：徐照
朝代：宋

東岸沙新淤，西村半失田。
夕陽明望外，寒鴈落愁邊。
懶下遮風帽，誰添買酒錢。
小坡人不渡，燈火壓潮船。
夜听黄仲立弹广陵
作者：徐照
朝代：宋

月色照君琴，移床出木阴。数声广陵水，一片古人心。投剑功无补，冲冠怒亦深。踪能清客耳，还是乱时音。
夜听黄仲立弹广陵
作者：徐照
朝代：宋

月色照君琴，移床出木阴。
数声广陵水，一片古人心。
投剑功无补，衝冠怒亦深。
踪能清客耳，还是乱时音。
夜聽黄仲立彈廣陵
作者：徐照
朝代：宋

月色照君琴，移床出木陰。
數聲廣陵水，一片古人心。
投劍功無補，衝冠怒亦深。
蹤能清客耳，還是亂時音。
妾薄命
作者：徐照
朝代：宋

初与君相知，便欲肠肺倾。
只拟君肺肠，与妾相似生。
徘徊几言笑，始司非真情。
妾情不可收，悔思泪盈盈。
妾薄命
作者：徐照
朝代：宋
体裁：乐府曲辞

初与君相知，便欲肠肺倾。只拟君肺肠，与妾相似生。徘徊几言笑，始悟非真情。妾情不可收，悔思泪盈盈。
妾薄命
作者：徐照
朝代：宋

初與君相知，便欲腸肺傾。
只擬君肺腸，與妾相似生。
徘徊幾言笑，始悟非真情。
妾情不可收，悔思淚盈盈。
子規
作者：徐照
朝代：宋

羽類是遊魂，哀多屬曙昏。
一時亡國恨，千古向人言。
山竹已應裂，野花猶更繁。
昔曾令杜甫，再拜憶君尊。
子规
作者：徐照
朝代：宋
体裁：五言律诗

羽类是游魂，哀多属曙昏。一时亡国恨，千古向人言。山竹已应裂，野花犹更繁。昔曾令杜甫，再拜忆君尊。
宫怨
作者：徐照
朝代：宋

杨柳枝疎见月痕，夜香烧了锁宫门。
琵琶不有愁人听，谁识声中是怨言。
宫怨
作者：徐照
朝代：宋

杨柳枝疏见月痕，夜香烧了锁宫门。琵琶不有愁人听，谁识声中是怨言。
宫词
作者：徐照
朝代：宋

睡眼蒙茸带宿酲，起来阶下探春晴。满身花露听莺久，禁鼓重新打六更。懒临妆架索朱绵，上得高台失宝钿。内屋深屏多画杏，有谁独喜画双莲。
宫词·其一
作者：徐照
朝代：宋

睡眼蒙茸带宿酲，起来阶下探春晴。
满身花露听鶑久，禁鼓重新打六更。
宫词·其二
作者：徐照
朝代：宋

懒临粧架索朱绵，上得高台失宝钿。
内屋深屏多画杏，有谁独喜画双莲。
宫词二首
作者：徐照
朝代：宋

懒临妆架索朱绵，上得高台失宝钿。内屋深屏多画杏，有谁独喜画双莲。
宫词二首
作者：徐照
朝代：宋

睡眼蒙茸带宿酲，起来阶下探春晴。满身花露听莺久，禁鼓重新打六更。
宮怨
作者：徐照
朝代：宋

楊柳枝疎見月痕，夜香燒了鎖宮門。
琵琶不有愁人聽，誰識聲中是怨言。
宮詞·其一
作者：徐照
朝代：宋

睡眼蒙茸带宿酲，起來階下探春晴。
滿身花露聽鶑久，禁鼓重新打六更。
宮詞·其二
作者：徐照
朝代：宋

懶臨粧架索朱綿，上得高臺失寶鈿。
內屋深屏多畫杏，有誰獨喜畫雙蓮。
宿吉州永庆寺
作者：徐照
朝代：宋
体裁：五言律诗

古邑溪边寺，吟人爱寂寥。少僧斋室废，乞食钓乡遥。钟韵含霜气，楼檐近斗杓。汉时铜铸佛，瞻礼到今朝。
宿吉州永慶寺
作者：徐照
朝代：宋

古邑溪邊寺，吟人愛寂寥。
少僧齋室廢，乞食釣鄉遥。
鍾韻含霜氣，樓簷近斗杓。
漢時銅鑄佛，瞻禮到今朝。
宿寺
作者：徐照
朝代：宋
体裁：五言律诗

古殿清灯冷，虚堂叶扫风。掩关人迹外，得句佛香中。鹤睡应无梦，僧谈必悟空。坐惊窗欲晓，片月在林东。
宿寺
作者：徐照
朝代：宋

古殿清燈冷，虛堂葉掃風。
掩關人迹外，得句佛香中。
鶴睡應無夢，僧談必悟空。
坐驚窗欲曉，片月在林東。
宿永康
作者：徐照
朝代：宋

路有三千里，春容若水浓。
浅塘饥鹭上，晴霭市烟冲。
孤望生遥思，频过记昔踪。
宿程知近县，闻打发灯钟。
宿永康
作者：徐照
朝代：宋

路有三千里，春容若水浓。浅塘饥鹭下，晴霭市烟冲。孤望生遥思，频过记昔踪。宿程知近县，闻打发灯钟。
宿永康
作者：徐照
朝代：宋

路有三千里，春容若水浓。
浅塘饥鹭下，晴霭市烟衝。
孤望生遥思，频过记昔踪。
宿程知近县，闻打发灯钟。
宿永康
作者：徐照
朝代：宋

路有三千里，春容若水濃。
淺塘饑鷺下，晴靄市煙衝。
孤望生遥思，頻過記昔蹤。
宿程知近縣，聞打發燈鍾。
宿翁卷书斋
作者：徐照
朝代：宋

一山秋色同谁看，又复相寻出郭来。邻竹种成高碍月，井泉汲少近生苔。忽惊寒事砧初动，不辨晨光户尽开。君爱苦吟吾喜听，世人谁更重清才。
宿翁卷书斋
作者：徐照
朝代：宋

一山秋色同谁看，又复相寻出郭来。
邻笔种成高碍月，井泉汲少近生苔。
忽惊寒事砧初动，不辨晨光户尽开。
君爱苦吟吾喜听，世人谁更重清才。
宿翁卷书斋
作者：徐照
朝代：宋

一山秋色同谁看，又復相寻出郭来。
邻竹种成高碍月，井泉汲少近生苔。
忽惊寒事砧初动，不辨晨光户尽开。
君爱苦吟吾喜听，世人谁更重清才。
宿翁卷書齋
作者：徐照
朝代：宋

一山秋色同誰看，又復相尋出郭來。
鄰竹種成高礙月，井泉汲少近生苔。
忽驚寒事砧初動，不辨晨光戶盡開。
君愛苦吟吾喜聽，世人誰更重清才。
宿翁灵舒幽居期赵紫芝不至
作者：徐照
朝代：宋
体裁：五言律诗

江城过一雨，秋气入宵浓。蛩响移砧石，萤光出瓦松。月迟将近晓，角尽即闻钟。又起行庭际，思君恨几重。
宿翁靈舒幽居期趙紫芝不至
作者：徐照
朝代：宋

江城過一雨，秋氣入宵濃。
蛩響移砧石，螢光出瓦松。
月遲將近曉，角盡即聞鍾。
又起行庭際，思君恨幾重。
寄刘孝若
作者：徐照
朝代：宋
体裁：五言律诗

难得刘夫子，生平极爱予。有时吟好句，特地到贫居。远别宁无恨，平安莫问书。梦穿庭际菊，密叶过畦蔬。
寄劉孝若
作者：徐照
朝代：宋

難得劉夫子，生平極愛予。
有時吟好句，特地到貧居。
遠別寧無恨，平安莫問書。
夢穿庭際菊，密葉過畦蔬。
寄家书作
作者：徐照
朝代：宋
体裁：七言绝句

屋头桑叶大如钱，知是吴蚕第一眠。远水忽来潇岸没，家书却寄道州船。
寄家書作
作者：徐照
朝代：宋

屋頭桑葉大如錢，知是吳蠶第一眠。
遠水忽來瀟岸沒，家書却寄道州船。
寄徐文淵
作者：徐照
朝代：宋

別君一百一十日，喜聽人傳八句詩。
只在鄰州難得見，却思前任遠相隨。
分名丹荔畫成軸，出處子魚糟過時。
近日有誰論字法，似聞檢法是同師。
寄徐文渊
作者：徐照
朝代：宋
体裁：七言律诗

别君一百一十日，喜听人传八句诗。只在邻州难得见，却思前任远相随。分名丹荔画成轴，出处子鱼糟过时。近日有谁论字法，似闻检法是同师。
寄筠阳赵紫芝推官
作者：徐照
朝代：宋

府后岩峦众，何时访古仙。井甘邻室共，钟远雪风传。病去茶难废，诗多石可镌。蜀江春未动，犹得缓归船。
寄筠阳赵紫芝推官
作者：徐照
朝代：宋

府后岩峦众，何时访古仟。
井甘邻室共，钟远雪风传。
病去茶难废，诗多石可镌。
蜀江春未动，犹得缓归船。
寄筠阳赵紫芝推官
作者：徐照
朝代：宋

府后岩峦众，何时访古僊。
井甘邻室共，钟远雪风传。
病去茶难废，诗多石可镌。
蜀江春未动，犹得缓归船。
寄筠陽趙紫芝推官
作者：徐照
朝代：宋

府後巖巒衆，何時訪古僊。
井甘鄰室共，鍾遠雪風傳。
病去茶難廢，詩多石可鎸。
蜀江春未動，猶得緩歸船。
寄翁灵舒
作者：徐照
朝代：宋
体裁：五言律诗

游远令人瘦，思君甚渴饥。恨无如意事，懒乞送行诗。帝陌喧车马，王门守鹿貔。何时借僧榻，切勿负幽期。
寄翁靈舒
作者：徐照
朝代：宋

游遠令人瘦，思君甚渴饑。
恨無如意事，懶乞送行詩。
帝陌喧車馬，王門守鹿貔。
何時借僧榻，切勿負幽期。
寄贈葛朴翁
作者：徐照
朝代：宋

頭上一方巾，西湖住宅新。
古今稱句法，島賀是僧身。
買馬因添口，將錢或施貧。
有軒名數竹，還復屬何人。
寄赠葛朴翁
作者：徐照
朝代：宋

头上一方巾，西湖住宅新。
古今称句法，岛贺是僧身。
买马因沫口，将钱或施贫。
有轩名数竹，还复属何人。
寄赠葛朴翁
作者：徐照
朝代：宋

头上一方巾，西湖住宅新。古今称句法，岛贺是僧身。买马因添口，将钱或施贫。有轩名数竹，还复属何人。
寄赠葛朴翁
作者：徐照
朝代：宋

头上一方巾，西湖住宅新。
古今称句法，岛贺是僧身。
买马因添口，将钱或施贫。
有轩名数竹，还復属何人。
寄赵紫芝
作者：徐照
朝代：宋
体裁：五言律诗

频年游阙下，近日喜言归。及我成行役，与君还别离。梦长忘路远，计拙任人非。杨柳塘何处，要看题壁诗。
寄趙紫芝
作者：徐照
朝代：宋

頻年遊闕下，近日喜言歸。
及我成行役，與君還別離。
夢長忘路遠，計拙任人非。
楊柳塘何處，要看題壁詩。
山中
作者：徐照
朝代：宋
体裁：五言律诗

世事已无营，翛然物外形。野蔬僧饭洁，山葛道衣轻。扫叶烧茶鼎，标题记药瓶。敲门旧宾客，稚子会相迎。
山中
作者：徐照
朝代：宋

世事已無營，翛然物外形。
野蔬僧飯潔，山葛道衣輕。
掃葉燒茶鼎，標題記藥瓶。
敲門舊賓客，稚子會相迎。
山中即事
作者：徐照
朝代：宋

着履上崔嵬，呼儿注瓦杯。
千岑经雨后，一雁带秋来。
野艇乘潮发，山园逐主开。
余生落樵牧，开卷少尘埃。
山中即事
作者：徐照
朝代：宋

着履上崔嵬，呼儿注瓦杯。
千岑经雨后，一鴈带秋来。
野艇乘潮发，山园逐主开。
余生落樵牧，开卷少尘埃。
山中即事
作者：徐照
朝代：宋

著履上崔嵬，呼儿注瓦杯。千岑经雨后，一雁带秋来。野艇乘潮发，山园逐主开。馀生落樵牧，开卷少尘埃。
山中即事
作者：徐照
朝代：宋

著履上崔嵬，呼兒注瓦杯。
千岑經雨後，一鴈带秋來。
野艇乘潮發，山園逐主開。
餘生落樵牧，開卷少塵埃。
山中吟
作者：徐照
朝代：宋
体裁：古风

小竖驱牛羊，日照山下道。山翁家业贫，青松不得老。
山中吟
作者：徐照
朝代：宋

小豎驅牛羊，日照山下道。
山翁家業貧，青松不得老。
山中寄翁卷
作者：徐照
朝代：宋

忽看春至复春还，门外烟云没野间。吟有好怀忘瘦苦，贫多难事坏清闲。柳花未散色全绿，杜宇乍啼声更蛮。闻道扫松溪雨后，梦随溪雨到岩关。
山中寄翁卷
作者：徐照
朝代：宋

忽看春至復春还，门外烟云没野间。
吟有好怀忘瘦苦，贫多难事坏清闲。
柳花未散色全绿，杜宇乍啼声更蛮。
闻道扫松溪雨后，梦随溪雨到岩关。
山中寄翁卷
作者：徐照
朝代：宋

忽看春至復春還，門外煙雲沒野間。
吟有好懷忘瘦苦，貧多難事壞清閑。
柳花未散色全綠，杜宇乍啼聲更蠻。
聞道掃松溪雨後，夢隨溪雨到巖關。
废居行
作者：徐照
朝代：宋
体裁：古风

北风萧萧胡马鸣，边人走尽空户庭。黄金埋藏禾米弃，路上逐日空饥行。子西父南弗相守，仰面看日啼无声。生身不合属中土，自昔无时无战争。家桑椹熟生野蛾，兔跳席箕田成坡。一路几州皆荒废，处处战骨平草多。传报将军杀胡虏，取得山河归汉主。残生只愿还本乡，且免后裔有兵祸。
废居行
作者：徐照
朝代：宋

北风萧萧胡马鸣，边人走尽空户庭。
黄金埋藏禾米弃，路上逐日空饥行。
子西父南弗相守，仰面看日啼无声。
生身不合属中土，自昔无时无战争。
家桑椹熟生野蛾，兔跳席箕田成坡。
一路几州皆荒废，处处虞骨平草多。
传报将军杀胡虏，取得山河归汉主。
残生只愿还本乡，且免后裔有兵祸。
廢居行
作者：徐照
朝代：宋

北風蕭蕭胡馬鳴，邊人走盡空戶庭。
黄金埋藏禾米棄，路上逐日空饑行。
子西父南弗相守，仰面看日啼無聲。
生身不合屬中土，自昔無時無戰爭。
家桑椹熟生野蛾，兔跳席箕田成坡。
一路幾州皆荒廢，處處戰骨平草多。
傳報將軍殺胡虜，取得山河歸漢主。
殘生只願還本鄉，且免後裔有兵禍。
归来
作者：徐照
朝代：宋
体裁：五言律诗

归来长独坐，谁更伴吾行。不念为生拙，偏思得句清。园晴秋菜少，井涸夜泉生。爱听灯前雨，松声相杂鸣。
征妇思
作者：徐照
朝代：宋
体裁：古风

年半为郎妇，郎去戍采石。又云戍濠梁，不得真消息。半年无信归，独自守罗帏。西风吹妾寒，倩谁寄郎衣。姑老子在腹，忆郎损心目。愿郎征战早有功，生子有荫姑有封。
征婦思
作者：徐照
朝代：宋

年半爲郎婦，郎去戍采石。
又云戍濠梁，不得真消息。
半年無信歸，獨自守羅幃。
西風吹妾寒，倩誰寄郎衣。
姑老子在腹，憶郎損心目。
願郎征戰早有功，生子有蔭姑有封。
忆赵紫芝
作者：徐照
朝代：宋
体裁：五言律诗

一别一百日，无书直至今。几回成夜梦，犹自废秋吟。小雪衣犹绤，荒年米似金。知音人亦有，谁若尔知心。
怀如顺上人
作者：徐照
朝代：宋
体裁：五言律诗

西湖湖上寺，一别二三年。旧住房长闭，新栽树已圆。空多相忆梦，不得寄来篇。喜见邻僧说，归期是腊前。
怀赵紫芝翁灵舒
作者：徐照
朝代：宋
体裁：七言绝句

紫芝别我天台去，翁十深山自结茅。但见春愁随日长，不知庭叶蔽禽巢。
悯交
作者：徐照
朝代：宋

天道转末动，气序多差肴。
山河破瓦色，产物无丰饶。
土薄黍无力，胶粘难久牢。
中间灵者人，亦复多轻浇。
悯今不逮古，空思管鲍交。
悯交
作者：徐照
朝代：宋

天道转末劫，气序多差殽。山河破瓦色，产物无丰饶。土薄黍无力，胶粘难久牢。中间灵者人，亦复多轻浇。悯今不逮古，空思管鲍交。
悯交
作者：徐照
朝代：宋

天道转末劫，气序多差殽。
山河破瓦色，产物无丰饶。
土薄黍无力，胶粘难久牢。
中间灵者人，亦復多轻浇。
悯今不逮古，空思管鲍交。
愁
作者：徐照
朝代：宋

愁与诗相似，能令须发新。意清尘不没，道直事多屯。水石惟宜夏，田桑独致贫。不除闲懒性，前世必僧身。
愁
作者：徐照
朝代：宋

愁与诗相似，能令鬚髮新。
意清尘不没，道直事多屯。
水石惟宜夏，田桑独致贫。
不除闲懒性，前世必僧身。
愁
作者：徐照
朝代：宋

愁與詩相似，能令鬚髮新。
意清塵不沒，道直事多屯。
水石惟宜夏，田桑獨致貧。
不除閑懶性，前世必僧身。
愛梅歌
作者：徐照
朝代：宋

紫琳聯坳蘸黟漆，破帽籠頭醉拈筆。
解返冰魂化墨僊，青皇盡把韶華失。
巧分六出騃滕六，迅折千葩怯殷七。
笑笑先生懶學畫，花光仁老毛欲栗。
可笑梅山翁，一夜吟詩便來乞。
無聲與有聲，畫妙詩騷兩清逸。
見說鵝溪出好絹，誰能爲買三百疋。
長條短棘椒藟萌，折榦稀枝瘦虬屈。
畫取西湖三兩朶，摘索映空花不密。
更畫庾嶺三十本，雪月風煙意非一。
君不見翰林走旁訪消息，寒城日日騎馿出。
又不見杜老當年酒不。
憫交
作者：徐照
朝代：宋

天道轉末劫，氣序多差殽。
山河破瓦色，産物無豐饒。
土薄黍無力，膠粘難久牢。
中間靈者人，亦復多輕澆。
憫今不逮古，空思管鮑交。
憶趙紫芝
作者：徐照
朝代：宋

一別一百日，無書直至今。
幾回成夜夢，猶自廢秋吟。
小雪衣猶綌，荒年米似金。
知音人亦有，誰若爾知心。
懷如順上人
作者：徐照
朝代：宋

西湖湖上寺，一別二三年。
舊住房長閉，新栽樹已圓。
空多相憶夢，不得寄來篇。
喜見鄰僧說，歸期是臘前。
懷趙紫芝翁靈舒
作者：徐照
朝代：宋

紫芝別我天台去，翁十深山自結茅。
但見春愁隨日長，不知庭葉蔽禽巢。
拔蒲曲
作者：徐照
朝代：宋
体裁：古风

拔蒲心，叶再抽。拔蒲根，种不留。
拔蒲曲
作者：徐照
朝代：宋

拔蒲心，葉再抽。
拔蒲根，種不留。
括溪和徐文淵
作者：徐照
朝代：宋

隔鄉山萬疊，前路見新年。
雲霧寒疑雪，溪乾步當船。
梅初開竹下，鴈不至沙邊。
共向湘中去，詩將遠地傳。
括溪和徐文渊
作者：徐照
朝代：宋

隔乡山万叠，前路见新年。云雾寒疑雪，溪乾步当船。梅初开竹下，雁不至沙边。共向湘中去，诗将远地传。
括溪和徐文渊
作者：徐照
朝代：宋

隔乡山万迭，前路见新年。
云雾寒疑雪，溪干步当船。
梅初开竹下，鴈不至沙边。
共向湘中去，诗将远地传。
挽徐一之
作者：徐照
朝代：宋

生平空献赋，不得似相如。圣代无遗逸，深溪自隐居。僧传诗藁远，鸟宿墓林虚。有弟情还切，碑将谏笔书。
挽徐一之
作者：徐照
朝代：宋

生平空献赋，不得似相如。
圣代无遗逸，深溪自隠居。
僧传诗藁远，鸟宿墓林虚。
有弟情还切，碑将谏笔书。
挽徐一之
作者：徐照
朝代：宋

生平空獻賦，不得似相如。
聖代無遺逸，深溪自隠居。
僧傳詩藁遠，鳥宿墓林虛。
有弟情還切，碑將諫筆書。
挽王大夫
作者：徐照
朝代：宋

两任身为郡，里中如不知。民归清净化，家似困穷时。秦木凄秋韵，湘云结暮姿。若无遗爱在，何得后人思。
挽王大夫
作者：徐照
朝代：宋

两任身为郡，里中如不知。
民归清浄化，家似困穷时。
秦木凄秋韵，湘云结暮姿。
若无遗爱在，何得后人思。
挽王大夫
作者：徐照
朝代：宋

两行身为郡，里中如不知。
民归清净化，家似困穷时。
秦木凄秋韵，湘云结暮姿。
若无遗爱在，何得后人思。
挽王大夫
作者：徐照
朝代：宋

兩任身爲郡，里中如不知。
民歸清浄化，家似困窮時。
秦木淒秋韻，湘雲結暮姿。
若無遺愛在，何得後人思。
挽陈夫人
作者：徐照
朝代：宋

平阳林给事，有女识比书。
为妇极能孝，今人皆不如。
得年非饵药，了葬自餐蔬。
闽峤嗟埋骨，新碑到野庐。
挽陈夫人
作者：徐照
朝代：宋
体裁：五言律诗

平阳林给事，有女识经书。为妇极能孝，今人皆不如。得年非饵药，了葬自餐蔬。闽峤嗟埋骨，新碑到野庐。
挽陈益谦
作者：徐照
朝代：宋

先生胡不仕，高卧在林泉。
忧国能先见，无人肯荐贤。
月明新冢上，橘熟旧庐前。
所着书成箧，多应后世传。
挽陈益谦
作者：徐照
朝代：宋

先生胡不仕，高卧在林泉。忧国能先见，无人肯荐贤。月明新冢上，橘熟旧庐前。所著书成箧，多应后世传。
挽陈西老母
作者：徐照
朝代：宋

夫人年八十，头发未如银。有子缘能孝，居家不似贫。案头经尚在，箱内药初陈。至日西门外，无非送葬人。
挽陈西老母
作者：徐照
朝代：宋

夫人年八十，头髮未如银。
有子缘能孝，居家不似贫。
案头经尚在，箱内药初陈。
至日西门外，无非送葬人。
挽陳夫人
作者：徐照
朝代：宋

平陽林給事，有女識經書。
爲婦極能孝，今人皆不如。
得年非餌藥，了葬自餐蔬。
閩嶠嗟埋骨，新碑到野廬。
挽陳益謙
作者：徐照
朝代：宋

先生胡不仕，高卧在林泉。
憂國能先見，無人肯薦賢。
月明新冢上，橘熟舊廬前。
所著書成篋，多應後世傳。
挽陳西老母
作者：徐照
朝代：宋

夫人年八十，頭髮未如銀。
有子緣能孝，居家不似貧。
案頭經尚在，箱內藥初陳。
至日西門外，無非送葬人。
放魚歌
作者：徐照
朝代：宋

笭箵下北灣，罣䍡上西浦。
漁師惡取真少恩，游鱗潛身更何所。
未死神已泣，口沫自吹吐。
相失滄波俄頃間，斫雪飛花落盤俎。
山翁忍見不惜青銅錢，盡買鰣鰅魴鯽鱮。
我聞清淵之水千尺長，魚乎魚乎慎勿輕行復遭禍。
放鱼歌
作者：徐照
朝代：宋

笭箵下北湾，挂䍡上西浦。渔师恶取真少恩，游鳞潜身更何所。未死神已泣，口沫自吹吐。相失沧波俄顷间，斫雪飞花落盘俎。山翁忍见不惜青铜钱，尽买鲥鰅鲂鲫鱮。我闻清渊之水千尺长，鱼乎鱼乎慎勿轻行复遭祸。
放鱼歌
作者：徐照
朝代：宋

笭箵下北湾，罣䍡上西浦。
渔师恶取真少恩，游鳞潜身更何所。
未死神已泣，口沫自吹吐。
相失沧波俄顷间，斫雪飞花落盘俎。
山翁忍见不惜青铜钱，尽买鲥鰅鲂鲫鱮。
我闻清渊之水千尺长，鱼乎鱼乎慎勿轻行復遭祸。
放鱼歌
作者：徐照
朝代：宋

笭箵下北湾，罣䍡上西浦，
渔师恶取真少恩，游鳞潜身更何所。
未死神已泣，口沫自吹吐。
朴失沧波俄顷间，斫雪飞花落盘俎。
山翁忍见不惜青铜钱，尽买鲥鰅鲂鲫鱮。
春日曲
作者：徐照
朝代：宋
体裁：古风

中妇扫蚕蚁，挈篮桑树间。小姑摘新茶，日斜下前山。
春日曲
作者：徐照
朝代：宋

中婦掃蠶蟻，挈籃桑樹間。
小姑摘新茶，日斜下前山。
昭君詞
作者：徐照
朝代：宋

琵琶彈得是胡音，上馬低蛾淚滴襟。
畫匠枉教延壽死，相如作賦得黄金。
昭君词
作者：徐照
朝代：宋
体裁：古风

琵琶弹得是胡音，上马低蛾泪滴襟。画匠枉教延寿死，相如作赋得黄金。
會宿趙紫芝宅
作者：徐照
朝代：宋

殘燭照屏風，高堂暑氣空。
初旬長少月，半夜忽來鴻。
舊集三年久，清吟四坐同。
城樓殺更點，聲在雨聲中。
會飲鮑史君池臺
作者：徐照
朝代：宋

案上一琴書數卷，不須此地有笙歌。
厭居市井觀天小，喜到君家見月多。
葉滿地飛隨步履，鶴於人熟聽吟哦。
明朝也向山中去，手把松枝養太和。
未回车
作者：徐照
朝代：宋

山川匪遥远，行人未回车。欲语昨宵梦，忽接今朝书。啼乌在屋上，绿草生庭除。仰看日月光，照知子衿裾。
未回车
作者：徐照
朝代：宋

山川匪遥远，行人未迴车。
欲语昨宵梦，忽接今朝书。
啼乌在屋上，绿草生庭除。
仰看日月光，照知子衿裾。
未廻車
作者：徐照
朝代：宋

山川匪遥遠，行人未迴車。
欲語昨宵夢，忽接今朝書。
啼烏在屋上，綠草生庭除。
仰看日月光，照知子衿裾。
未廻车
作者：徐照
朝代：宋

山川匪遥远，行人未廻车。
欲语昨宵梦，忽接今朝书。
啼乌在屋上，绿草生庭除。
仰看日月光，照知子衿裾。
朱可翁陈西老徐灵渊携酒饯别饮罢以周兴嗣千字文中语为韵曰谓语助者且名为江上行云分得语字
作者：徐照
朝代：宋

岁晚风雾寒，用事有青女。
滕六更无頼，冰花斗欲舞。
狭坐夜生棱，叉袖手难距。
百草尽晦寂，虫虺亦蛰户。
于何梅山翁，遥遥作行旅。
耳热呼卢仝，此意何自语。
渊明古达者，饥逐亦无处。
诗老知我忧，相暖且樽俎。
鼎足吟清诗，龙蛇动盈楮。
参昴挂屋角，呼儿更捻炬。
古来回并难，发明各何许。
飞雁度荒塞，新梅耿平楚。
相思续君诗，亦足慰心绪。
朱可翁陳西老徐靈淵携酒餞別飲罷以周興嗣千字文中語爲韻曰謂語助者且名爲江上行云分得語字
作者：徐照
朝代：宋

歲晚風霧寒，用事有青女。
滕六更無頼，冰花鬭欲舞。
狹坐夜生稜，叉袖手難距。
百草盡晦寂，蟲虺亦蟄戶。
于何梅山翁，遥遥作行旅。
耳熱呼盧仝，此意何自語。
淵明古達者，饑逐亦無處。
詩老知我憂，相暖且樽俎。
鼎足吟清詩，龍蛇動盈楮。
參昴掛屋角，呼兒更撚炬。
古來回并難，發明各何許。
飛雁度荒塞，新梅耿平楚。
相思續君詩，亦足慰心緒。
朱可肥陈西老徐灵渊携酒饯别饮罢以周兴嗣千
作者：徐照
朝代：宋

岁晚风雾寒，用事有青女。滕六更无赖，冰花斗欲舞。狭坐夜生棱，叉袖手难距。百草尽晦寂，虫虺亦蛰户。于何梅山翁，遥遥作行旅。耳热呼卢仝，此意何自语。渊明古达者，饥逐亦无处。诗老知我忧，相暖且樽俎。鼎足吟清诗，龙蛇动盈楮。参昴挂屋角，呼儿更撚炬。古来回并难，发明各何许。飞雁度荒塞，新梅耿平楚。相思续君诗，亦足慰心绪。
李夫人
作者：徐照
朝代：宋

延年有妹顔如花，十四選入君王家。
翡翠結簾玉鏤牀，君王一時無暫忘。
朝朝出入芙蓉殿，莫道妾身出微賤。
妾生未久身入泉，上天何不與妾年。
君王愛妾言不死，逐夜宮中喚方士。
李夫人
作者：徐照
朝代：宋
体裁：古风

延年有妹颜如花，十四选入君王家。翡翠结帘玉镂床，君王一时无暂忘。朝朝出入芙蓉殿，莫道妾身出微贱。妾生未久身入泉，上天何不与妾年。君王爱妾言不死，逐夜宫中唤方士。
李溪曲別鄭遇
作者：徐照
朝代：宋

七十二灘聲共聞，一朝路向李溪分。
梅花無情動春夢，未好憶家先憶君。
李溪曲别郑遇
作者：徐照
朝代：宋
体裁：七言绝句

七十二滩声共闻，一朝路向李溪分。梅花无情动春梦，未好忆家先忆君。
杜甫坟
作者：徐照
朝代：宋
体裁：七言绝句

耒阳知县非知己，救厄无踪岂忍闻。若更声名可埋没，行人定不吊空坟。
杜甫坟
作者：徐照
朝代：宋

耒阳知县非知已，救厄无踪岂忍闻。
若更声名可埋没，行人定不吊空坟。
杜甫墳
作者：徐照
朝代：宋

耒陽知縣非知己，救厄無蹤豈忍聞。
若更聲名可埋沒，行人定不吊空墳。
林中奉酬翁卷
作者：徐照
朝代：宋

已毕林中事，云烟隔暮城。
古松知鹤老，沙水见鱼行。
坐形生影，穷吟谷应声。
嗜茶因识谱，寻药忽遗名。
日吉期蜂分，山晴放犊耕。
喜幽从地僻，不学负时清。
缘荠同家食，披藤发野情。
松庐极邻并，归计几时成。
林中奉酬翁卷
作者：徐照
朝代：宋
体裁：五言排律

已毕林中事，云烟隔暮城。古松知鹤老，沙水见鱼行。孤坐形生影，穷吟谷应声。嗜茶因识谱，寻药忽遗名。日吉期蜂分，山晴放犊耕。喜幽从地僻，不学负时清。缘荠同家食，披藤发野情。松庐极邻并，归计几时成。
林中奉酬翁卷
作者：徐照
朝代：宋

已畢林中事，雲煙隔暮城。
古松知鶴老，沙水見魚行。
孤坐形生影，窮吟谷應聲。
嗜茶因識譜，尋藥忽遺名。
日吉期蜂分，山晴放犢耕。
喜幽從地僻，不學負時清。
緣薺同家食，披藤發野情。
松廬極鄰並，歸計幾時成。
柳下聞蟬
作者：徐照
朝代：宋

晚涼多處聽蟬聲，齊女當年變化成。
不合著身楊柳上，也令千古動離情。
柳下闻蝉
作者：徐照
朝代：宋

晚凉多处听蝉声，齐女当年变化成。
不合着身杨柳上，也令千古动离情。
柳下闻蝉
作者：徐照
朝代：宋

晚凉多处听蝉声，齐女当年变化成。不合著身杨柳上，也令千古动离情。
柳叶词
作者：徐照
朝代：宋
体裁：古风

嫩叶吹风不自持，浅黄微绿映清池。玉人未识分离恨，折向堂前学画眉。
桂阳道中
作者：徐照
朝代：宋

官树标牌号，遮阴种已成。井乾人立久，芦密兽行鸣。接洞多空地，居城半是兵。未能忘好古，缺石认题名。
桂阳道中
作者：徐照
朝代：宋

官树标牌号，遮阴种已成。
井干人立久，芦密兽行鸣。
接洞多空地，居城半是兵。
未能忘好古，缺石认题名。
桂陽道中
作者：徐照
朝代：宋

官樹標牌號，遮陰種已成。
井乾人立久，蘆密獸行鳴。
接洞多空地，居城半是兵。
未能忘好古，缺石認題名。
桃花岭
作者：徐照
朝代：宋
体裁：七言绝句

诸岭桃花岭最高，冰枯泉脉草身高。四山相并疑无日，若是南山雪不消。
桃花嶺
作者：徐照
朝代：宋

諸嶺桃花嶺最高，冰枯泉脈草身高。
四山相並疑無日，若是南山雪不消。
歸來
作者：徐照
朝代：宋

歸來長獨坐，誰更伴吾行。
不念爲生拙，偏思得句清。
園晴秋菜少，井涸夜泉生。
愛聽燈前雨，松聲相雜鳴。